กฎกระทรวงความปลอดภัยและความมั่นคงปลอดภัยทางนิวเคลียร์และรังสีในการขนส่ง พ.ศ. 2567
ประกาศวันที่ 2024-11-15

content: กฎกระทรวง ความปลอดภัยและความมั่นคงปลอดภัยทางนิวเคลียร์และรังสีในการขนส่ง พ.ศ. ๒๕๖๗
content: อาศัยอำนาจตามความในมาตรา ๕ วรรคสอง มาตรา ๘ (๑๘) มาตรา ๙๑ และมาตรา ๙๑/๑ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ และมาตรา ๘ (๒๐) และมาตรา ๙๙ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙
content: รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม โดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันที่ ๑ พฤศจิกายน พ.ศ. ๒๕๖๗ เป็นต้นไป
sectionNo: 2
content: ข้อ ๒ ในกฎกระทรวงนี้ “วัสดุ” หมายความว่า วัสดุกัมมันตรังสี วัสดุนิวเคลียร์ กากกัมมันตรังสี เชื้อเพลิงนิวเคลียร์ หรือเชื้อเพลิงนิวเคลียร์ใช้แล้ว “การขนส่ง” หมายความว่า การเคลื่อนย้ายวัสดุ รวมทั้งการจัดเก็บวัสดุชั่วคราวระหว่างต้นทางถึงปลายทาง และให้หมายความรวมถึงการนำผ่านด้วย “การขนส่งเฉพาะ”
sectionNo: 2
content: (Exclusive use) หมายความว่า การขนส่งที่ใช้ยานพาหนะขนส่งหรือตู้สินค้าขนาดใหญ่สำหรับผู้ส่งของรายเดียว โดยที่การบรรทุกและการขนถ่ายทุกขั้นตอนตั้งแต่เริ่มต้นจนสิ้นสุดการขนส่งอยู่ภายใต้คำแนะนำของผู้ส่งของหรือผู้รับของ “ดัชนีการขนส่ง” หมายความว่า ตัวเลขที่ใช้ในการควบคุมการได้รับรังสีในการขนส่งหีบห่อ
sectionNo: 2
content: หีบห่อภายนอก หรือตู้สินค้า หรือวัสดุที่ไม่ได้บรรจุในภาชนะบรรจุ “ดัชนีความปลอดภัยภาวะวิกฤติ” หมายความว่า ตัวเลขที่ใช้ในการควบคุมการเก็บรวบรวมหีบห่อ หีบห่อภายนอก หรือตู้สินค้า ที่มีวัสดุฟิสไซล์ “การปนเปื้อนแบบไม่ติดแน่น” หมายความว่า
sectionNo: 2
content: การปนเปื้อนซึ่งสามารถหลุดออกไปจากพื้นผิวได้ระหว่างการขนส่งในสภาวะการขนส่งประจำ “ผู้ส่งของ” หมายความว่า บุคคลธรรมดาหรือนิติบุคคลซึ่งเป็นผู้ครอบครองวัสดุซึ่งประสงค์จะจัดให้มีการขนส่งวัสดุดังกล่าว “ผู้รับขนส่ง” หมายความว่า บุคคลธรรมดาหรือนิติบุคคลซึ่งประกอบการขนส่ง
sectionNo: 2
content: และให้หมายความรวมถึงบุคคลธรรมดาหรือนิติบุคคลอื่นใดที่ผู้รับขนส่งได้มอบหมายช่วงต่อไปให้ทำการขนส่งด้วย ไม่ว่าจะมีการมอบหมายกันไปกี่ทอดก็ตาม “ผู้รับของ” หมายความว่า บุคคลธรรมดาหรือนิติบุคคลซึ่งเป็นผู้รับวัสดุที่มีการขนส่งจากผู้ส่งของ “ภาชนะบรรจุ” (Packaging) หมายความว่า
sectionNo: 2
content: ภาชนะหนึ่งหน่วยหรือมากกว่าหนึ่งหน่วย รวมถึงส่วนประกอบหรือสิ่งอื่นที่จำเป็น ในการทำหน้าที่กักเก็บหรือบรรจุวัสดุอย่างปลอดภัย “ภาชนะบรรจุขนาดกลาง” (Intermediate bulk container) หมายความว่า ภาชนะบรรจุที่เคลื่อนย้ายได้ โดยมีขนาดบรรจุไม่เกินสามลูกบาศก์เมตรที่ได้รับการออกแบบให้ควบคุมโดยกลไก
sectionNo: 2
content: และทนความเค้นจากการเคลื่อนย้ายและการขนส่ง “ถัง” หมายความว่า ภาชนะบรรจุที่เคลื่อนย้ายได้ที่ใช้บรรจุของแข็ง ของเหลว หรือก๊าซ โดยมีขนาดบรรจุไม่น้อยกว่าสี่ร้อยห้าสิบลิตรเมื่อใช้ในการขนส่งก๊าซ “ยานพาหนะขนส่ง” หมายความว่า (๑) รถ รถไฟ หรือตู้ขบวนในกรณีการขนส่งทางถนนหรือทางราง (๒) เรือบรรทุกสินค้า
sectionNo: 2
content: ส่วนเก็บสินค้าของเรือ หรือพื้นที่บรรทุกของดาดฟ้าเรือในกรณีการขนส่งทางน้ำ (๓) อากาศยานในกรณีการขนส่งทางอากาศ “หีบห่อ” หมายความว่า ผลิตภัณฑ์ที่มีการบรรจุเสร็จสมบูรณ์ โดยประกอบด้วยภาชนะบรรจุและวัสดุที่บรรจุในภาชนะบรรจุนั้นที่พร้อมสำหรับการขนส่ง “หีบห่อภายนอก” หมายความว่า
sectionNo: 2
content: สิ่งที่ห่อหุ้มหีบห่อหนึ่งชิ้นหรือมากกว่าโดยผู้ส่งของรายเดียวให้ประกอบรวมเป็นหน่วยเดียว เพื่อความสะดวกในการจัดการและการเก็บรักษาระหว่างการขนส่ง “ทางสาธารณะ” ให้หมายความรวมถึงทางส่วนบุคคลซึ่งเจ้าของยินยอมให้ประชาชนใช้เป็นทางสัญจรได้ “การก่อวินาศกรรม” หมายความว่า การจงใจกระทำการใด ๆ
sectionNo: 2
content: ต่อวัสดุที่อาจก่อให้เกิดอันตรายทั้งทางตรงและทางอ้อมแก่สุขภาพและความปลอดภัยของบุคลากร ประชาชน หรือสิ่งแวดล้อม เนื่องจากการได้รับรังสีหรือการแพร่กระจายของวัสดุดังกล่าว “หน่วยกำลังตอบโต้” หมายความว่า
sectionNo: 2
content: บุคคลซึ่งมีอาวุธและอุปกรณ์ที่เหมาะสมตามที่ได้รับการฝึกฝนมาเพื่อตอบโต้การเอาไปซึ่งวัสดุนิวเคลียร์โดยมิชอบและการก่อวินาศกรรม “ผู้ปฏิบัติงาน” หมายความว่า บุคคลซึ่งมีหน้าที่เกี่ยวข้องกับการดำเนินการขนส่งไม่ว่าเป็นการทำงานเต็มเวลาหรือไม่เต็มเวลา
sectionNo: 3
content: ข้อ ๓ กฎกระทรวงนี้ไม่ใช้บังคับกับการขนส่งวัสดุ ดังต่อไปนี้ (๑) วัสดุกัมมันตรังสีหรือวัสดุนิวเคลียร์ที่เป็นส่วนหนึ่งของยานพาหนะขนส่งที่ใช้ในการขนส่ง (๒) วัสดุที่เคลื่อนย้ายโดยไม่ผ่านทางสาธารณะ (๓) วัสดุกัมมันตรังสีหรือวัสดุนิวเคลียร์ที่อยู่ภายในร่างกายบุคคลหรือสัตว์ เพื่อการวินิจฉัยหรือการรักษา (๔)
sectionNo: 3
content: วัสดุกัมมันตรังสีหรือวัสดุนิวเคลียร์ที่อยู่ภายในร่างกายบุคคลซึ่งจำเป็นต้องเคลื่อนย้ายเพื่อการรักษาทางการแพทย์ เนื่องจากเกิดอุบัติเหตุ จงใจนำวัสดุกัมมันตรังสีหรือวัสดุนิวเคลียร์เข้าสู่ร่างกาย หรือมีการปนเปื้อนทางรังสี (๕)
sectionNo: 3
content: วัสดุกัมมันตรังสีหรือวัสดุนิวเคลียร์ที่จัดเป็นสินค้าอุปโภคหรือบริโภคที่ได้รับการรับรองจากหน่วยงานที่กำกับดูแลและมีการจำหน่ายไปยังผู้บริโภคแล้ว (๖)
sectionNo: 3
content: วัสดุที่ประกอบด้วยนิวไคลด์กัมมันตรังสีที่เกิดขึ้นตามธรรมชาติที่มีความเข้มข้นกัมมันตภาพไม่เกินสิบเท่าของค่าขีดจำกัดความเข้มข้นกัมมันตภาพที่ได้รับการยกเว้นตามตารางที่ ๑ ท้ายกฎกระทรวงนี้ (๗) วัตถุของแข็งที่พื้นผิวมีการปนเปื้อนทางรังสีที่มีปริมาณไม่เกิน ๐.๔ เบ็กเคอเรลต่อตารางเซนติเมตร
sectionNo: 3
content: สำหรับวัสดุกัมมันตรังสีที่สลายตัวให้รังสีบีตา รังสีแกมมา และรังสีแอลฟาที่มีความเป็นพิษต่ำ และไม่เกิน ๐.๐๔ เบ็กเคอเรลต่อตารางเซนติเมตร สำหรับวัสดุกัมมันตรังสีที่สลายตัวให้รังสีแอลฟาอื่น ๆ
sectionNo: 4
content: ข้อ ๔ วัสดุที่ขนส่งตามกฎกระทรวงนี้ แบ่งเป็น ๖ ประเภท ดังต่อไปนี้ (๑) วัสดุกัมมันตภาพจำเพาะต่ำ (Low specific activity) เป็นวัสดุที่ตามธรรมชาติแล้วมีค่ากัมมันตภาพจำเพาะต่ำ หรือวัสดุที่มีปริมาณกัมมันตภาพที่ถูกนำไปใช้ได้ในปริมาณต่ำ โดยแบ่งเป็นกลุ่ม ดังต่อไปนี้ (ก) กลุ่ม LSA-I (ข) กลุ่ม LSA-II (ค) กลุ่ม
sectionNo: 4
content: LSA-III (๒) วัตถุที่มีการปนเปื้อนบนพื้นผิว (Surface contaminated object) เป็นวัตถุที่มีลักษณะเป็นของแข็งที่ไม่ใช่วัสดุกัมมันตรังสีหรือวัสดุนิวเคลียร์ แต่มีวัสดุกัมมันตรังสีหรือวัสดุนิวเคลียร์กระจายตัวอยู่บนพื้นผิว โดยแบ่งเป็นกลุ่ม ดังต่อไปนี้ (ก) กลุ่ม SCO-I (ข) กลุ่ม SCO-II (ค) กลุ่ม SCO-III (๓)
sectionNo: 4
content: วัสดุกัมมันตรังสีรูปแบบพิเศษ (Special form radioactive material) เป็นวัสดุที่มีลักษณะเป็นของแข็งถาวรหรือเป็นแคปซูลที่ปิดผนึกซึ่งบรรจุวัสดุ (๔) วัสดุกัมมันตรังสีที่มีการแพร่กระจายต่ำ (Low dispersible radioactive material) เป็นวัสดุที่มีลักษณะเป็นของแข็ง
sectionNo: 4
content: หรือวัสดุที่มีลักษณะเป็นของแข็งที่อยู่ในแคปซูลปิดผนึกที่มีการแพร่กระจายตัวอย่างจำกัด และไม่อยู่ในรูปแบบที่เป็นผง (๕) วัสดุฟิสไซล์ (Fissile material) (๖) ยูเรเนียมเฮกซะฟลูออไรด์ (Uranium hexafluoride) การแบ่งประเภทและการแบ่งกลุ่มของวัสดุตามวรรคหนึ่ง ให้เป็นไปตามหลักเกณฑ์ที่เลขาธิการประกาศกำหนด
sectionNo: 5
content: ข้อ ๕ หีบห่อแบ่งตามลำดับการป้องกันอันตรายจากรังสีที่เพิ่มสูงขึ้น ได้เป็น ๘ แบบ ดังต่อไปนี้ (๑) หีบห่อแบบ Excepted (๒) หีบห่อแบบ IP-1 (Industrial Type 1) (๓) หีบห่อแบบ IP-2 (Industrial Type 2) (๔) หีบห่อแบบ IP-3 (Industrial Type 3) (๕) หีบห่อแบบ A (Type A) (๖) หีบห่อแบบ B(U) (Type B(U)) (๗)
sectionNo: 5
content: หีบห่อแบบ B(M) (Type B(M)) (๘) หีบห่อแบบ C (Type C) ลักษณะ คุณสมบัติ การออกแบบ และการใช้หีบห่อแต่ละแบบ ให้เป็นไปตามที่เลขาธิการประกาศกำหนด
sectionNo: 6
content: ข้อ ๖ วัสดุกัมมันตภาพจำเพาะต่ำและวัตถุที่มีการปนเปื้อนบนพื้นผิวต้องบรรจุหีบห่อตามตารางที่ ๒ ท้ายกฎกระทรวงนี้ เว้นแต่กรณีตามข้อ ๗
sectionNo: 7
content: ข้อ ๗ สำหรับวัสดุกัมมันตภาพจำเพาะต่ำในกลุ่ม LSA-I และวัตถุที่มีการปนเปื้อนบนพื้นผิวในกลุ่ม SCO-I และกลุ่ม SCO-III อาจถูกขนส่งโดยไม่บรรจุหีบห่อภายใต้เงื่อนไข ดังต่อไปนี้ (๑) วัสดุที่ไม่บรรจุหีบห่อที่ไม่ใช่แร่ที่มีนิวไคลด์กัมมันตรังสีที่เกิดตามธรรมชาติเท่านั้น
sectionNo: 7
content: ต้องได้รับการขนส่งโดยวัสดุนั้นไม่มีการตกหล่น และมีการกำบังรังสีตลอดเวลาขนส่ง (๒) ยานพาหนะขนส่งต้องอยู่ภายใต้การขนส่งเฉพาะ เว้นแต่กรณีการขนส่งวัตถุที่มีการปนเปื้อนบนพื้นผิวในกลุ่ม SCO-I ที่มีการปนเปื้อนบนพื้นผิวทั้งที่เข้าถึงและที่เข้าไม่ถึง ไม่เกินขีดจำกัดการปนเปื้อนทางรังสีตามข้อ ๒๐ (๕) (๓)
sectionNo: 7
content: วัตถุที่มีการปนเปื้อนบนพื้นผิวในกลุ่ม SCO-I ในกรณีมีข้อสงสัยว่ามีการปนเปื้อนแบบไม่ติดแน่นบนที่พื้นผิวที่เข้าไม่ถึงเกินขีดจำกัดการปนเปื้อนทางรังสีตามข้อ ๒๐ (๕) ต้องมีการป้องกันการตกหล่นในยานพาหนะขนส่ง (๔) วัสดุฟิสไซล์ที่ไม่บรรจุหีบห่อจะต้องมีปริมาณไม่เกิน ๔๕ กรัม (๕)
sectionNo: 7
content: วัตถุที่มีการปนเปื้อนบนพื้นผิวในกลุ่ม SCO-III ต้องมีการดำเนินการ ดังต่อไปนี้ (ก) ใช้การขนส่งทางถนน ทางราง หรือทางน้ำ และอยู่ภายใต้การขนส่งเฉพาะ (ข) ไม่ตั้งวัสดุซ้อนกัน (ค) กิจกรรมทั้งหมดที่เกี่ยวข้องกับการขนส่ง รวมถึงการป้องกันอันตรายจากรังสี การตอบสนองกรณีเหตุฉุกเฉิน และข้อควรระวังพิเศษใด ๆ
sectionNo: 7
content: หรือการควบคุมทางบริหารหรือทางปฏิบัติพิเศษใด ๆ ที่จะใช้ระหว่างการขนส่ง ต้องมีการอธิบายในแผนการขนส่ง (ง) ต้องใช้หีบห่อแบบ IP-2 เว้นแต่ความเสียหายจากการตกจากที่สูงต้องเป็นไปตามที่กำหนดในแผนการขนส่ง (จ) วัตถุและอุปกรณ์กำบังรังสีใด ๆ ต้องติดยึดกับยานพาหนะขนส่ง
sectionNo: 8
content: ข้อ ๘ หีบห่อ หีบห่อภายนอก และตู้สินค้า แบ่งเป็น ๓ ประเภท ดังต่อไปนี้ (๑) I-WHITE (๒) II-YELLOW (๓) III-YELLOW การแบ่งประเภทหีบห่อ หีบห่อภายนอก และตู้สินค้า ให้เป็นไปตามที่กำหนดในตารางที่ ๓ ท้ายกฎกระทรวงนี้
sectionNo: 9
content: ข้อ ๙ บนหีบห่อหรือหีบห่อภายนอกต้องระบุรายการสำคัญ โดยอย่างน้อยต้องประกอบด้วยข้อมูล ดังต่อไปนี้ (๑) ข้อมูลผู้ส่งของ (๒) ข้อมูลผู้รับของ (๓) หมายเลขสหประชาชาติ (๔) แบบหีบห่อ (๕) ข้อมูลอื่นตามที่เลขาธิการประกาศกำหนด
sectionNo: 10
content: ข้อ ๑๐ เอกสารกำกับการขนส่งต้องเป็นภาษาที่เหมาะสมกับผู้รับขนส่งหรือหน่วยงานที่เกี่ยวข้อง และแสดงรายการตามที่เลขาธิการประกาศกำหนด
sectionNo: 11
content: ข้อ ๑๑ ในกรณีที่เป็นการขนส่งระหว่างประเทศ การขนส่งต้องได้รับการอนุมัติจากหน่วยงานกำกับดูแลของประเทศต้นทาง ประเทศทางผ่าน และประเทศปลายทาง หรือเป็นไปตามกฎหมายของแต่ละประเทศที่มีการขนส่ง
sectionNo: 12
content: ข้อ ๑๒ ในกรณีที่เป็นการขนส่งระหว่างประเทศที่มีการขนส่งทางทะเล การขนส่งต้องมีใบรับรองสำหรับตู้สินค้าหรือรถที่ระบุหมายเลขทะเบียนตู้สินค้าหรือรถ ตามหลักเกณฑ์ วิธีการ และเงื่อนไขที่กำหนดในประมวลข้อบังคับว่าด้วยการขนส่งสิ่งของที่อาจทำให้เกิดอันตรายขึ้นได้ทางน้ำระหว่างประเทศ
sectionNo: 13
content: ข้อ ๑๓ ผู้ส่งของและผู้รับขนส่งมีหน้าที่ต้องปฏิบัติตามแผนการขนส่งและแผนความมั่นคงปลอดภัยการขนส่งที่ได้แจ้งต่อเลขาธิการตามมาตรา ๙๘ และต้องดำเนินการให้เป็นไปตามข้อบังคับในการขนส่งวัตถุอันตรายเมื่อขนส่งผ่านประเทศอื่นใด ผู้รับของซึ่งเป็นผู้รับใบอนุญาต ผู้มีไว้ในครอบครองหรือใช้วัสดุกัมมันตรังสีตามมาตรา
sectionNo: 13
content: ๒๐ หรือผู้มีไว้ในครอบครองวัสดุนิวเคลียร์ตามมาตรา ๓๘ ต้องปฏิบัติตามแผนการขนส่งและแผนความมั่นคงปลอดภัยการขนส่งที่ได้แจ้งต่อเลขาธิการตามมาตรา ๙๘
sectionNo: 14
content: ข้อ ๑๔ ให้ผู้ส่งของหรือผู้รับของที่ดำเนินการขนส่งวัสดุโดยไม่มีผู้รับขนส่งมีหน้าที่ต้องปฏิบัติเช่นเดียวกับผู้รับขนส่งโดยอนุโลม
sectionNo: 15
content: ข้อ ๑๕ การแจ้งและการรายงานต่อสำนักงานตามกฎกระทรวงนี้ นอกจากที่ได้กำหนดไว้เป็นการเฉพาะแล้ว ให้เป็นไปตามวิธีการที่เลขาธิการประกาศกำหนด
sectionNo: 1
content: หมวด ๑ ความปลอดภัยทางนิวเคลียร์และรังสีในการขนส่ง
sectionNo: 16
content: ข้อ ๑๖ ในหมวดนี้ “ข้อกำหนดพิเศษ” (Special arrangement) หมายความว่า ข้อกำหนดและเงื่อนไขที่กำหนดโดยเลขาธิการสำหรับการขนส่งที่มีลักษณะพิเศษซึ่งไม่สามารถปฏิบัติตามหมวดนี้ได้
sectionNo: 17
content: ข้อ ๑๗ ในการขนส่ง ผู้ส่งของและผู้รับขนส่งต้องปฏิบัติตามหมวดนี้ เว้นแต่การขนส่งดังกล่าวอยู่ภายใต้ข้อกำหนดพิเศษ ให้ผู้ส่งของและผู้รับขนส่งปฏิบัติตามข้อกำหนดพิเศษ
sectionNo: 18
content: ข้อ ๑๘ เลขาธิการจะกำหนดข้อกำหนดพิเศษได้ก็ต่อเมื่อผู้ส่งของหรือผู้รับขนส่งมีเหตุจำเป็นที่ไม่อาจปฏิบัติตามหมวดนี้ และได้เสนอมาตรการทดแทนจนเป็นที่พอใจแก่เลขาธิการแล้วว่า มีความปลอดภัยในการขนส่งโดยใช้มาตรการทดแทนที่ไม่ต่ำกว่าที่กำหนดในกฎกระทรวงนี้ และในกรณีที่เป็นการขนส่งระหว่างประเทศ
sectionNo: 18
content: หน่วยงานกำกับดูแลของประเทศที่มีการขนส่งต้องเห็นชอบให้ใช้ข้อกำหนดพิเศษนี้ด้วย
sectionNo: 1
content: ส่วนที่ ๑ หน้าที่ของผู้ส่งของ
sectionNo: 19
content: ข้อ ๑๙ ผู้ส่งของมีหน้าที่ก่อนการขนส่ง ดังต่อไปนี้ (๑) จำแนกประเภทวัสดุที่ขนส่งตามข้อ ๔ (๒) ใช้ภาชนะบรรจุที่ได้รับการผลิตตามแบบที่เลขาธิการประกาศกำหนด และได้รับการรับรองจากหน่วยงานกำกับดูแลของประเทศผู้ผลิตภาชนะบรรจุ (๓) เลือกใช้หีบห่อให้สอดคล้องกับประเภทวัสดุที่ขนส่งตามแบบหีบห่อที่กำหนดในข้อ ๕
sectionNo: 19
content: และเป็นไปตามข้อกำหนดของการใช้หีบห่อตามข้อ ๖ และข้อ ๗ และมีสำเนาใบรับรองแบบหีบห่อและสำเนาคู่มือการปิดหีบห่อ รวมถึงการเตรียมการอื่นใดที่จำเป็นสำหรับจัดส่งภายใต้เงื่อนไขใบรับรองแบบหีบห่อ (๔) ทำเครื่องหมายหรือติดป้ายแสดงสัญลักษณ์ทางรังสีและประเภทหีบห่อหรือหีบห่อภายนอก บนหีบห่อ หีบห่อภายนอก
sectionNo: 19
content: หรือตู้สินค้าตามแบบท้ายกฎกระทรวง ทั้งนี้ การทำเครื่องหมายและวิธีการติดป้าย ให้เป็นไปตามหลักเกณฑ์ วิธีการ และเงื่อนไขที่เลขาธิการประกาศกำหนด (๕) ระบุรายการสำคัญบนหีบห่อหรือหีบห่อภายนอกตามข้อ ๙ (๖) จัดทำเอกสารกำกับการขนส่งตามข้อ ๑๐ (๗) จัดให้มีหลักฐานการได้รับอนุมัติตามข้อ ๑๑
sectionNo: 19
content: ในกรณีที่มีการขนส่งระหว่างประเทศ (๘) ตรวจสอบหีบห่อหรือหีบห่อภายนอกให้เป็นไปตามข้อ ๒๐ (๙) ควบคุมการจัดวางวัสดุที่ขนส่งให้เป็นไปตามข้อ ๒๑ (๑๐) ในกรณีที่มีข้อสงสัยว่าหีบห่อได้รับความเสียหายหรือเกิดการรั่วซึม
sectionNo: 19
content: ต้องจำกัดการเข้าถึงหีบห่อและประเมินขอบเขตการปนเปื้อนและระดับรังสีจากหีบห่อโดยเร็วที่สุดเท่าที่จะกระทำได้ (๑๑) ไม่ส่งหีบห่อที่ได้รับความเสียหายหรือมีวัสดุที่บรรจุอยู่ภายในรั่วไหลเกินขีดจำกัดการปนเปื้อนทางรังสีตามข้อ ๒๐ (๕) จนกว่าจะได้รับการแก้ไขหรือปรับสภาพและการขจัดการปนเปื้อน
sectionNo: 19
content: แต่อาจขนย้ายหีบห่อดังกล่าวไปยังสถานที่ชั่วคราวที่ยอมรับได้ภายใต้การดูแลของผู้ส่งของ
sectionNo: 20
content: ข้อ ๒๐ การตรวจสอบหีบห่อหรือหีบห่อภายนอก ให้ผู้ส่งของตรวจสอบ ดังต่อไปนี้ (๑) นิวไคลด์กัมมันตรังสีเป็นไปตามที่กำหนดให้ใช้ได้กับหีบห่อนั้น (๒) วัสดุที่จะขนส่งอยู่ในรูปหรือสถานะทางกายภาพหรือทางเคมีตามที่กำหนดให้ใช้ได้กับหีบห่อนั้น (๓) จำกัดระดับรังสี ณ จุดใด ๆ บนพื้นผิวภายนอกหีบห่อแบบ Excepted ไม่เกิน
sectionNo: 20
content: ๕ ไมโครซีเวิร์ตต่อชั่วโมง (๔) จำกัดปริมาณวัสดุกัมมันตภาพจำเพาะต่ำและวัตถุที่มีการปนเปื้อนบนพื้นผิวในหีบห่อแบบ IP-1 หีบห่อแบบ IP-2 หีบห่อแบบ IP-3 หรือวัตถุหรือกองวัตถุ เพื่อให้ระดับรังสีที่ระยะ ๓ เมตรจากหีบห่อหรือวัตถุที่ไม่มีการกำบัง ไม่เกิน ๑๐ มิลลิซีเวิร์ตต่อชั่วโมง (๕)
sectionNo: 20
content: ควบคุมการปนเปื้อนแบบไม่ติดแน่นบนพื้นผิวภายนอกที่เกินกว่า ๓๐๐ ตารางเซนติเมตร ของหีบห่อ หีบห่อภายนอก ตู้สินค้า ภาชนะบรรจุขนาดกลาง ถัง และยานพาหนะขนส่งให้น้อยที่สุดเท่าที่จะกระทำได้ และไม่เกินขีดจำกัดการปนเปื้อนทางรังสี ดังต่อไปนี้ (ก) ๔ เบ็กเคอเรลต่อตารางเซนติเมตร สำหรับวัสดุที่สลายตัวให้รังสีบีตา
sectionNo: 20
content: รังสีแกมมา และรังสีแอลฟาที่มีความเป็นพิษต่ำ (ข) ๐.๔ เบ็กเคอเรลต่อตารางเซนติเมตร สำหรับวัสดุที่สลายตัวให้รังสีแอลฟาอื่น ๆ (๖) หีบห่อแบบ B(U) หีบห่อแบบ B(M) และหีบห่อแบบ C ต้องถูกเก็บไว้จนกว่าจะเข้าใกล้ภาวะสมดุลพอที่จะแสดงให้เห็นถึงการเป็นไปตามข้อกำหนดสำหรับอุณหภูมิและความดัน
sectionNo: 20
content: เว้นแต่ได้รับการยกเว้นจากหน่วยงานกำกับดูแลของประเทศผู้ผลิตภาชนะบรรจุที่ใช้สำหรับหีบห่อนั้น และผ่านการตรวจสอบหรือการทดสอบแล้วว่า ส่วนปิดคลุม วาล์ว และส่วนเปิดอื่นใดทั้งหมดในระบบกักเก็บซึ่งวัสดุกัมมันตรังสีหรือวัสดุนิวเคลียร์ที่อยู่ภายในอาจเล็ดลอดออกมาได้รับการปิดผนึกอย่างถูกต้อง (๗)
sectionNo: 20
content: หีบห่อที่บรรจุวัสดุฟิสไซล์ ต้องตรวจวัดองค์ประกอบไอโซโทปและทดสอบการปิดผนึกกันน้ำ (๘) อุปกรณ์ยึดติดสำหรับใช้ยกหีบห่อสามารถใช้การได้
sectionNo: 21
content: ข้อ ๒๑ การจัดวางวัสดุที่ขนส่ง ให้ผู้ส่งของควบคุมการจัดวางวัสดุให้เป็นไปตามข้อกำหนด ดังต่อไปนี้ (๑) ควบคุมค่ากัมมันตภาพรวมในห้องเก็บสินค้าของเรือหรือยานพาหนะขนส่งอื่น ดังต่อไปนี้ (ก) การขนส่งวัสดุกัมมันตภาพจำเพาะต่ำและวัตถุที่มีการปนเปื้อนบนพื้นผิวในหีบห่อแบบ IP-1 หีบห่อแบบ IP-2 หีบห่อแบบ IP-3
sectionNo: 21
content: หรือกรณีขนส่งโดยไม่บรรจุหีบห่อ ค่ากัมมันตภาพต้องไม่เกินขีดจำกัดตามตารางที่ ๔ ท้ายกฎกระทรวงนี้ (ข) การขนส่งวัตถุที่มีการปนเปื้อนบนพื้นผิวในกลุ่ม SCO-III หากค่ากัมมันตภาพเกินขีดจำกัดตามตารางที่ ๔ ท้ายกฎกระทรวงนี้
sectionNo: 21
content: แผนการขนส่งต้องปรากฏข้อควรระวังที่ต้องใช้ระหว่างการขนส่งเพื่อให้ระดับความปลอดภัยโดยรวมไม่ต่ำกว่าระดับความปลอดภัยตามตารางที่ ๔ ท้ายกฎกระทรวงนี้ (๒) ในกรณีที่เป็นการขนส่งวัสดุกัมมันตภาพจำเพาะต่ำหรือวัตถุที่มีการปนเปื้อนบนพื้นผิวที่เป็นหรือมีวัสดุฟิสไซล์ (ก) ต้องระมัดระวังไม่ให้กลุ่มหีบห่อ
sectionNo: 21
content: หีบห่อภายนอก และตู้สินค้า ที่จัดเก็บในระหว่างการขนถ่ายในที่ใดพื้นที่หนึ่ง มีผลรวมดัชนีความปลอดภัยภาวะวิกฤติในกลุ่มเกิน ๕๐ และต้องจัดวางของที่ส่งแต่ละกลุ่มให้ห่างกันอย่างน้อย ๖ เมตร (ข) ในกรณีที่ผลรวมดัชนีความปลอดภัยภาวะวิกฤติบนยานพาหนะขนส่งหรือในตู้สินค้าเกิน ๕๐ แต่ไม่เกินขีดจำกัดตามตารางที่ ๖
sectionNo: 21
content: ท้ายกฎกระทรวงนี้ ต้องจัดวางของที่ขนส่งให้มีระยะห่างอย่างน้อย ๖ เมตรจากหีบห่อ หีบห่อภายนอก หรือตู้สินค้ากลุ่มอื่น ๆ ที่มีวัสดุฟิสไซล์ หรือยานพาหนะขนส่งอื่น ๆ ที่บรรทุกวัสดุ
sectionNo: 22
content: ข้อ ๒๒ เมื่อจะมีการขนส่ง ผู้ส่งของต้องมอบเอกสารกำกับการขนส่งที่ลงลายมือชื่อและวันที่ให้แก่ผู้รับขนส่ง โดยผู้ส่งของต้องเก็บสำเนาดังกล่าวอย่างน้อยสามเดือนนับจากวันที่การขนส่งเสร็จสิ้นลง
sectionNo: 23
content: ข้อ ๒๓ ผู้ส่งของต้องพร้อมแสดงใบรับแจ้งการขนส่งและเอกสารราชการอื่น ๆ ที่เกี่ยวข้องต่อผู้รับขนส่งก่อนการขนของขึ้นและการถ่ายของลง
sectionNo: 24
content: ข้อ ๒๔ ผู้ส่งของต้องไม่ใช้ตู้สินค้า ภาชนะบรรจุขนาดกลาง ถัง รวมทั้งภาชนะบรรจุอื่นใด หรือหีบห่อภายนอกที่เคยใช้ขนส่งวัสดุ ในการจัดเก็บหรือขนส่งสินค้าอื่น ๆ เว้นแต่ระดับการปนเปื้อนต่ำกว่าขีดจำกัดการปนเปื้อนทางรังสีตามข้อ ๒๐ (๕)
sectionNo: 2
content: ส่วนที่ ๒ หน้าที่ของผู้รับขนส่ง
sectionNo: 25
content: ข้อ ๒๕ ห้ามผู้รับขนส่งรับขนส่งวัสดุ เว้นแต่ผู้รับขนส่งซึ่งได้รับเอกสารกำกับการขนส่งและเอกสารหรือข้อมูลอื่น ๆ ตามที่กำหนดไว้ในกฎกระทรวงนี้ และวัสดุที่จะขนส่งนั้นถูกต้องตรงกับเอกสารกำกับการขนส่งและเอกสารหรือข้อมูลอื่น ๆ นั้น
sectionNo: 26
content: ข้อ ๒๖ ในกรณีที่ไม่สามารถส่งมอบวัสดุที่ขนส่ง ผู้รับขนส่งต้องเก็บรักษาวัสดุนั้นในสถานที่ที่ปลอดภัยและแจ้งสำนักงานให้ทราบโดยเร็วที่สุดเพื่อขอคำแนะนำเกี่ยวกับการดำเนินการต่อไป
sectionNo: 27
content: ข้อ ๒๗ ในการขนถ่ายตู้สินค้าและการกองหีบห่อ หีบห่อภายนอก และตู้สินค้า ผู้รับขนส่งต้องปฏิบัติ ดังต่อไปนี้ (๑) จำกัดจำนวนหีบห่อ หีบห่อภายนอก และตู้สินค้าบนยานพาหนะขนส่งเดียวกัน ให้ค่าดัชนีการขนส่งบนยานพาหนะขนส่งไม่เกินขีดจำกัดตามตารางที่ ๕ ท้ายกฎกระทรวงนี้
sectionNo: 27
content: เว้นแต่เป็นการขนส่งภายใต้เงื่อนไขการขนส่งเฉพาะ หรือการขนส่งวัสดุกัมมันตภาพจำเพาะต่ำในกลุ่ม LSA-I (๒) ระดับรังสีภายใต้สภาพการขนส่งตามปกติต้องไม่เกิน ๒ มิลลิซีเวิร์ตต่อชั่วโมง ณ จุดใด ๆ บนพื้นผิวภายนอกยานพาหนะขนส่ง และไม่เกิน ๐.๑ มิลลิซีเวิร์ตต่อชั่วโมง ที่ระยะห่าง ๒ เมตร
sectionNo: 27
content: จากพื้นผิวภายนอกยานพาหนะขนส่ง เว้นแต่ของที่ขนส่งภายใต้การขนส่งเฉพาะทางถนนหรือทางราง ที่ได้จำกัดปริมาณรังสีรอบยานพาหนะขนส่งตามข้อ ๓๖ (๒) และ (๓) (๓) ผลรวมของดัชนีความปลอดภัยภาวะวิกฤติในตู้สินค้าหรือบนยานพาหนะขนส่งต้องไม่เกินขีดจำกัดตามตารางที่ ๖ ท้ายกฎกระทรวงนี้
sectionNo: 28
content: ข้อ ๒๘ ผู้รับขนส่งต้องทำการขนส่งหีบห่อหรือหีบห่อภายนอกที่มีดัชนีการขนส่งเกิน ๑๐ หรือของที่ขนส่งที่มีดัชนีความปลอดภัยภาวะวิกฤติเกิน ๕๐ ภายใต้การขนส่งเฉพาะเท่านั้น
sectionNo: 29
content: ข้อ ๒๙ ผู้รับขนส่งจะขนส่งวัสดุฟิสไซล์ได้เฉพาะวัสดุฟิสไซล์ที่มีลักษณะและปริมาณดังต่อไปนี้ และต้องปฏิบัติตามข้อ ๓๐ (๑) ยูเรเนียมที่เสริมสมรรถนะด้วยยูเรเนียม ๒๓๕ สูงสุดไม่เกินร้อยละ ๑ โดยมวล และผลรวมของพลูโตเนียมและยูเรเนียม ๒๓๓ ไม่เกินร้อยละ ๑ ของมวลยูเรเนียม ๒๓๕
sectionNo: 29
content: โดยนิวไคลด์ฟิสไซล์ต้องกระจายตัวอย่างทั่วถึงเป็นเนื้อเดียวกันตลอดทั้งวัสดุ และปราศจากผลึกยูเรเนียม ๒๓๕ ในรูปโลหะ ออกไซด์ หรือคาร์ไบด์ (๒) สารละลายยูรานิลไนเตรต ที่เสริมสมรรถนะด้วยยูเรเนียม ๒๓๕ สูงสุดไม่เกินร้อยละ ๒ โดยมวล และผลรวมของพลูโตเนียมและยูเรเนียม ๒๓๓ ไม่เกินร้อยละ ๐.๐๐๒ ของมวลยูเรเนียม
sectionNo: 29
content: โดยมีอัตราส่วนอะตอมไนโตรเจนต่อยูเรเนียมไม่ต่ำกว่า ๒ (๓) ยูเรเนียมที่เสริมสมรรถนะด้วยยูเรเนียม ๒๓๕ สูงสุดไม่เกินร้อยละ ๕ โดยมวล โดยมี (ก) ยูเรเนียม ๒๓๕ ไม่เกิน ๓.๕ กรัมต่อหีบห่อ (ข) ปริมาณพลูโตเนียมและยูเรเนียม ๒๓๓ ทั้งหมดไม่เกินร้อยละ ๑ ของมวลยูเรเนียม ๒๓๕ ต่อหีบห่อ (๔) นิวไคลด์ฟิสไซล์
sectionNo: 29
content: มีมวลรวมไม่เกิน ๒.๐ กรัมต่อหีบห่อ (๕) นิวไคลด์ฟิสไซล์ มีมวลรวมไม่เกิน ๔๕ กรัม ไม่ว่าจะบรรจุหีบห่อหรือไม่ก็ตาม (๖) วัสดุฟิสไซล์ที่จะอยู่ในสภาวะต่ำวิกฤติ (subcritical) ตลอดการขนส่ง
sectionNo: 30
content: ข้อ ๓๐ ผู้รับขนส่งต้องจำกัดรายการและปริมาณของวัสดุฟิสไซล์ให้เป็นไปตามหลักเกณฑ์ ดังต่อไปนี้ (๑) มีวัสดุฟิสไซล์ตามข้อ ๒๙ เป็นของที่ขนส่งเพียงรายการเดียว (๒) มีเฉพาะวัสดุฟิสไซล์เพียงรายการเดียวในหีบห่อ เว้นแต่มีการกำหนดไว้ในใบรับรองภาชนะบรรจุเป็นอย่างอื่น (๓) มีวัสดุฟิสไซล์ตามข้อ ๒๙ (๓)
sectionNo: 30
content: ในหีบห่อไม่เกิน ๔๕ กรัม ของนิวไคลด์ฟิสไซล์ (๔) มีวัสดุฟิสไซล์ตามข้อ ๒๙ (๔) ในหีบห่อไม่เกิน ๑๕ กรัม ของนิวไคลด์ฟิสไซล์ (๕) มีวัสดุฟิสไซล์ตามข้อ ๒๙ (๕) ไม่ว่าจะบรรจุหีบห่อหรือไม่ ไม่เกิน ๔๕ กรัมของนิวไคลด์ฟิสไซล์ และอยู่ภายใต้การขนส่งเฉพาะต่อหนึ่งยานพาหนะขนส่ง
sectionNo: 31
content: ข้อ ๓๑ ผู้รับขนส่งมีหน้าที่ ดังต่อไปนี้ (๑) แสดงข้อมูลของวัสดุที่ขนส่งพร้อมกับวัสดุที่ขนส่งจนกว่าจะได้ส่งมอบให้แก่ผู้รับของที่จุดหมายปลายทาง ถ้าข้อมูลดังกล่าวอยู่ในรูปอิเล็กทรอนิกส์ต้องสามารถพิมพ์ออกมาได้ (๒) เก็บเอกสารกำกับการขนส่งและเอกสารหรือข้อมูลอื่น ๆ
sectionNo: 31
content: ตามที่กำหนดในกฎกระทรวงนี้อย่างน้อยสามเดือนนับจากวันที่การขนส่งเสร็จสิ้นลง (๓) เก็บและจัดวางวัสดุที่ขนส่งให้เป็นไปตามข้อ ๓๒ (๔) ควบคุม ตรวจสอบ และขจัดการปนเปื้อนตามข้อ ๒๐ (๕) ข้อ ๓๓ และข้อ ๓๔ (๕) วัดระดับรังสี ดัชนีการขนส่ง ดัชนีความปลอดภัยภาวะวิกฤติตามข้อ ๒๗ ข้อ ๒๘ และข้อ ๓๖ (๖)
sectionNo: 31
content: ติดป้ายและหมายเลขสหประชาชาติที่ยานพาหนะขนส่งตามแบบท้ายกฎกระทรวงนี้ และปฏิบัติตามหลักเกณฑ์ วิธีการ และเงื่อนไขที่เลขาธิการประกาศกำหนด (๗) ในกรณีที่มีข้อสงสัยว่าหีบห่อได้รับความเสียหายหรือเกิดการรั่วซึม
sectionNo: 31
content: ต้องจำกัดการเข้าถึงหีบห่อและประเมินขอบเขตการปนเปื้อนและระดับรังสีจากหีบห่อโดยเร็วที่สุดเท่าที่จะกระทำได้ (๘) ไม่ส่งหีบห่อที่ได้รับความเสียหายหรือมีวัสดุที่บรรจุอยู่ภายในรั่วไหลเกินขีดจำกัดการปนเปื้อนทางรังสีตามข้อ ๒๐ (๕) จนกว่าจะได้รับการแก้ไขหรือปรับสภาพและการขจัดการปนเปื้อน
sectionNo: 31
content: แต่อาจขนย้ายหีบห่อดังกล่าวไปยังสถานที่ชั่วคราวที่ยอมรับได้ภายใต้การดูแลของผู้ส่งของ (๙) ดำเนินการขนส่งให้เป็นไปตามข้อ ๒๖ ข้อ ๒๙ ข้อ ๓๐ ข้อ ๓๗ ข้อ ๓๘ และข้อ ๓๙
sectionNo: 32
content: ข้อ ๓๒ การเก็บและจัดวางวัสดุที่ขนส่ง ผู้รับขนส่งต้องดำเนินการ ดังต่อไปนี้ (๑) จัดวางวัสดุที่ขนส่งอย่างปลอดภัยและอยู่ห่างจากบุคคลและสิ่งของ ดังต่อไปนี้ (ก) ผู้ปฏิบัติงานที่ประจำอยู่ในพื้นที่ทำงานเป็นระยะทางที่คำนวณ โดยใช้เกณฑ์การรับปริมาณรังสี ๕ มิลลิซีเวิร์ตต่อปีและตัวแปรการจำลองแบบเคร่งครัด
sectionNo: 32
content: (conservative model parameter) (ข) ประชาชนทั่วไปในพื้นที่ที่ประชาชนเข้าถึงได้เป็นระยะทางที่คำนวณ โดยใช้เกณฑ์การรับปริมาณรังสี ๑ มิลลิซีเวิร์ตต่อปีและตัวแปรการจำลองแบบเคร่งครัด (ค) ฟิล์มถ่ายภาพที่ยังไม่ได้ล้างเป็นระยะทางที่คำนวณ
sectionNo: 32
content: โดยใช้เกณฑ์การได้รับรังสีสำหรับฟิล์มถ่ายภาพที่ยังไม่ได้ล้างจากการขนส่งวัสดุ ๐.๑ มิลลิซีเวิร์ตต่อฟิล์มถ่ายภาพดังกล่าวที่จัดส่ง (ง) สินค้าอันตรายอื่น (๒) แยกหีบห่อและหีบห่อภายนอกประเภท II-YELLOW หรือประเภท III-YELLOW จากห้องที่มีผู้โดยสาร
sectionNo: 32
content: เว้นแต่เป็นห้องที่จัดไว้เฉพาะสำหรับผู้มีหน้าที่ดูแลหีบห่อหรือหีบห่อภายนอกดังกล่าว (๓) อาจเก็บหรือจัดวางหีบห่อหรือหีบห่อภายนอกที่ไม่มีอัตราการถ่ายเทความร้อน (heat flux) หรือมีอัตราการถ่ายเทความร้อนบนพื้นผิวเฉลี่ยไม่เกิน ๑๕ วัตต์ต่อตารางเมตร
sectionNo: 32
content: ไว้กับสินค้าทั่วไปที่อยู่ในบริเวณใกล้เคียงที่ไม่ได้อยู่ในกระสอบหรือถุงได้ โดยไม่มีข้อกำหนดการเก็บรักษาเป็นพิเศษ เว้นแต่กำหนดไว้เป็นอย่างอื่นในใบรับรองภาชนะบรรจุจากหน่วยงานกำกับดูแลของประเทศผู้ผลิตหีบห่อหรือหีบห่อภายนอกนั้น (๔) ระมัดระวังไม่ให้กลุ่มหีบห่อ หีบห่อภายนอก
sectionNo: 32
content: และตู้สินค้าที่บรรจุวัสดุฟิสไซล์ ที่จัดเก็บในระหว่างการขนถ่ายในพื้นที่ใดพื้นที่หนึ่ง มีผลรวมดัชนีความปลอดภัยภาวะวิกฤติในแต่ละกลุ่มเกิน ๕๐ และผู้รับขนส่งต้องจัดวางหีบห่อ หีบห่อภายนอก และตู้สินค้าแต่ละกลุ่มให้ห่างกันอย่างน้อย ๖ เมตร (๕)
sectionNo: 32
content: ในกรณีที่ผลรวมดัชนีความปลอดภัยภาวะวิกฤติบนยานพาหนะขนส่งหรือในตู้สินค้าเกิน ๕๐ แต่ไม่เกินขีดจำกัดตามตารางที่ ๖ ท้ายกฎกระทรวงนี้ ต้องจัดวางของที่ขนส่งให้มีระยะห่างอย่างน้อย ๖ เมตรจากหีบห่อ หีบห่อภายนอก หรือตู้สินค้ากลุ่มอื่น ๆ ที่มีวัสดุฟิสไซล์ หรือยานพาหนะขนส่งอื่น ๆ ที่บรรทุกวัสดุ
sectionNo: 33
content: ข้อ ๓๓ ผู้รับขนส่งต้องตรวจสอบระดับการปนเปื้อนในยานพาหนะขนส่งและอุปกรณ์ที่ใช้เป็นประจำที่ใช้ในการขนส่งวัสดุตามกฎกระทรวงนี้อย่างสม่ำเสมอ โดยความถี่ในการตรวจสอบต้องเหมาะสมกับโอกาสการปนเปื้อนและระยะเวลาการขนส่ง
sectionNo: 34
content: ข้อ ๓๔ ผู้รับขนส่งต้องขจัดการปนเปื้อนบนยานพาหนะขนส่ง อุปกรณ์ หรือส่วนหนึ่งส่วนใดโดยเร็วที่สุด หากการปนเปื้อนนั้นเกินขีดจำกัดการปนเปื้อนทางรังสีที่ระบุไว้ในข้อ ๒๐ (๕) หรือมีระดับรังสีเกิน ๕ ไมโครซีเวิร์ตต่อชั่วโมงที่พื้นผิว และไม่สามารถนำยานพาหนะขนส่ง หรืออุปกรณ์นั้นมาใช้ได้
sectionNo: 34
content: จนกว่าการปนเปื้อนหรือระดับรังสีต่ำกว่าค่าที่กำหนดดังกล่าว
sectionNo: 35
content: ข้อ ๓๕ การขนส่งวัสดุโดยไม่บรรจุหีบห่อตราบเท่าที่อยู่ภายใต้เงื่อนไขการขนส่งเฉพาะนั้น พื้นผิวภายในตู้สินค้า ภาชนะบรรจุขนาดกลาง ถัง หรือยานพาหนะขนส่งดังกล่าว ให้ได้รับยกเว้นไม่ต้องอยู่ภายใต้บังคับของขีดจำกัดการปนเปื้อนทางรังสีตามข้อ ๒๐ (๕) และข้อ ๓๔
sectionNo: 36
content: ข้อ ๓๖ สำหรับการขนส่งภายใต้การขนส่งเฉพาะที่เป็นการขนส่งทางถนนหรือทางราง ระดับรังสีต้องไม่เกินปริมาณ ดังต่อไปนี้ (๑) ๑๐ มิลลิซีเวิร์ตต่อชั่วโมง ณ จุดใด ๆ บนพื้นผิวภายนอกของหีบห่อหรือหีบห่อภายนอก และอาจเกิน ๒ มิลลิซีเวิร์ตต่อชั่วโมง ได้เฉพาะกรณี ดังต่อไปนี้ (ก)
sectionNo: 36
content: ยานพาหนะขนส่งมีส่วนบรรทุกที่ป้องกันการเข้าถึงของบุคคลซึ่งไม่ได้รับอนุญาตระหว่างการขนส่งในสภาพปกติ (ข) มีข้อกำหนดในการติดตรึงหีบห่อหรือหีบห่อภายนอกให้อยู่กับที่ภายในส่วนบรรทุกของยานพาหนะขนส่งตลอดเวลาการขนส่งในสภาพปกติ (ค) ไม่มีการถ่ายของขึ้นหรือการถ่ายของลงระหว่างการขนส่ง (๒) ๒
sectionNo: 36
content: มิลลิซีเวิร์ตต่อชั่วโมง ณ จุดใด ๆ ด้านนอกรถ รวมถึงด้านบนและด้านล่าง หรือในกรณีที่เป็นรถที่เปิดโล่ง (open vehicle) ณ จุดใด ๆ บนระนาบแนวตั้งที่คาดการณ์ไว้จากขอบด้านนอกของยานพาหนะขนส่งบนพื้นผิวด้านบนของของที่ขนส่ง และบนพื้นผิวด้านล่างที่ต่ำลงของยานพาหนะขนส่ง (๓) ๐.๑ มิลลิซีเวิร์ตต่อชั่วโมง ณ จุดใด ๆ
sectionNo: 36
content: ที่ระยะ ๒ เมตรจากระนาบแนวตั้งด้านข้างยานพาหนะขนส่ง หรือหากของที่ขนส่งอยู่บนรถที่เปิดโล่ง ณ จุดใด ๆ ที่ระยะ ๒ เมตรจากระนาบแนวตั้งจากขอบด้านนอกยานพาหนะขนส่ง
sectionNo: 37
content: ข้อ ๓๗ ในกรณีที่เป็นการขนส่งวัสดุโดยรถยนต์ ผู้รับขนส่งต้องไม่ให้บุคคลอื่นใดอยู่บนรถที่ขนส่งหีบห่อ หีบห่อภายนอก หรือตู้สินค้าที่ติดป้ายประเภท II-YELLOW หรือประเภท III-YELLOW นอกจากผู้ขับขี่และผู้ช่วยผู้ขับขี่
sectionNo: 38
content: ข้อ ๓๘ ในกรณีที่เป็นการขนส่งวัสดุโดยเรือ ผู้รับขนส่งต้องปฏิบัติ ดังต่อไปนี้ (๑) ห้ามขนส่งหีบห่อหรือหีบห่อภายนอกที่มีระดับรังสีพื้นผิวเกิน ๒ มิลลิซีเวิร์ตต่อชั่วโมง เว้นแต่ในกรณี ดังต่อไปนี้ (ก) อยู่ภายใต้ข้อกำหนดพิเศษ หรือ (ข)
sectionNo: 38
content: อยู่ภายใต้การขนส่งเฉพาะบนหรือในยานพาหนะขนส่งทางถนนหรือทางรางและไม่มีการขนย้ายลงมาจากยานพาหนะขนส่งดังกล่าวตลอดเวลาที่อยู่บนเรือ (๒) การขนส่งวัสดุโดยเรือบรรทุกพิเศษ เนื่องจากแบบเรือหรือเหตุผลการเช่าเหมาลำเฉพาะเพื่อวัตถุประสงค์ในการขนส่งวัสดุ จะได้รับยกเว้นจากข้อกำหนดที่ระบุไว้ในข้อ ๓๐ ภายใต้เงื่อนไข
sectionNo: 38
content: ดังต่อไปนี้ (ก) แผนงานการป้องกันอันตรายจากรังสีสำหรับการขนส่งต้องได้รับการอนุมัติโดยหน่วยงานกำกับดูแลของประเทศที่เรือนั้นชักธง และเมื่อได้รับการร้องขอโดยหน่วยงานกำกับดูแลในท่าเรือที่จอด (ข) การเตรียมการเก็บสัมภาระต้องกำหนดไว้ล่วงหน้าสำหรับการเดินทางทั้งหมด
sectionNo: 38
content: รวมถึงของที่ต้องถ่ายขึ้นท่าเรือระหว่างการเดินทาง (ค) การถ่ายของขึ้น การขนส่ง และการถ่ายของลง ต้องได้รับการดูแลโดยบุคคลซึ่งมีคุณสมบัติในการขนส่งวัสดุตามกฎกระทรวงนี้
sectionNo: 39
content: ข้อ ๓๙ ในกรณีที่เป็นการขนส่งวัสดุทางอากาศ ผู้รับขนส่งต้องปฏิบัติ ดังต่อไปนี้ (๑) ห้ามขนส่งหีบห่อแบบ B(M) และวัสดุ ภายใต้การขนส่งเฉพาะโดยอากาศยานโดยสาร (๒) ห้ามขนส่งหีบห่อแบบ B(M) หีบห่อใด ๆ ที่ต้องระบายความร้อนสู่ภายนอก โดยระบบระบายความร้อนเสริม หีบห่อภายใต้การควบคุมการปฏิบัติระหว่างการขนส่ง
sectionNo: 39
content: และหีบห่อที่บรรจุวัสดุที่เป็นของเหลวติดไฟได้ (๓) ห้ามขนส่งหีบห่อหรือหีบห่อภายนอกที่มีระดับรังสีพื้นผิวเกิน ๒ มิลลิซีเวิร์ตต่อชั่วโมง เว้นแต่อยู่ภายใต้ข้อกำหนดพิเศษ
sectionNo: 2
content: หมวด ๒ ความมั่นคงปลอดภัยทางรังสีในการขนส่งวัสดุกัมมันตรังสีและกากกัมมันตรังสี
sectionNo: 1
content: ส่วนที่ ๑ บททั่วไป
sectionNo: 40
content: ข้อ ๔๐ การรักษาความมั่นคงปลอดภัยแบ่งตามความเป็นอันตรายของวัสดุกัมมันตรังสีหรือกากกัมมันตรังสี ได้เป็น ๓ ระดับ ดังต่อไปนี้ (๑) ระดับจัดการแบบรอบคอบ (๒) ระดับพื้นฐาน (๓) ระดับขั้นสูง
sectionNo: 41
content: ข้อ ๔๑ การรักษาความมั่นคงปลอดภัยระดับจัดการแบบรอบคอบใช้กับการขนส่ง ดังต่อไปนี้ (๑) หีบห่อแบบ Excepted (๒) วัสดุกัมมันตภาพจำเพาะต่ำในกลุ่ม LSA-I (๓) วัตถุที่มีการปนเปื้อนบนพื้นผิวในกลุ่ม SCO-I
sectionNo: 42
content: ข้อ ๔๒ การรักษาความมั่นคงปลอดภัยระดับพื้นฐานใช้กับการขนส่งหีบห่อที่มีค่ากัมมันตภาพรวมต่ำกว่าการรักษาความมั่นคงปลอดภัยระดับขั้นสูง แต่สูงกว่าการรักษาความมั่นคงปลอดภัยระดับจัดการแบบรอบคอบ
sectionNo: 43
content: ข้อ ๔๓ การรักษาความมั่นคงปลอดภัยระดับขั้นสูงใช้กับการขนส่งหีบห่อที่มีค่ากัมมันตภาพรวมสูงกว่าหรือเท่ากับค่าแบ่งระดับกัมมันตภาพ ค่าแบ่งระดับกัมมันตภาพมีค่าเท่ากับ ๓,๐๐๐ เท่าของค่า A2 ตามตารางที่ ๑ ท้ายกฎกระทรวงนี้ ในกรณีที่มีหลายนิวไคลด์ผสมกัน
sectionNo: 43
content: ให้พิจารณาจากอัตราส่วนระหว่างผลรวมของค่ากัมมันตภาพของแต่ละนิวไคลด์ ต่อผลรวมของค่าแบ่งระดับกัมมันตภาพของแต่ละนิวไคลด์ หากอัตราส่วนที่คำนวณได้มากกว่าหรือเท่ากับ ๑ ให้ถือว่าค่ากัมมันตภาพรวมสูงกว่าค่าแบ่งระดับกัมมันตภาพ
sectionNo: 2
content: ส่วนที่ ๒ มาตรการความมั่นคงปลอดภัย
sectionNo: 44
content: ข้อ ๔๔ การรักษาความมั่นคงปลอดภัยระดับจัดการแบบรอบคอบ ผู้ส่งของและผู้รับขนส่งต้องจัดให้มีมาตรการความมั่นคงปลอดภัยทางรังสีสำหรับวัสดุกัมมันตรังสีหรือกากกัมมันตรังสีในการขนส่งที่เหมาะสม ตามรูปแบบของมาตรการความมั่นคงปลอดภัยสำหรับการดำเนินกิจการเชิงพาณิชย์ทั่วไป
sectionNo: 44
content: และมาตรการดังกล่าวต้องครอบคลุมการดำเนินงานของผู้ส่งของ ผู้รับขนส่ง และผู้รับของ
sectionNo: 45
content: ข้อ ๔๕ การรักษาความมั่นคงปลอดภัยระดับพื้นฐาน ผู้ส่งของและผู้รับขนส่งต้องจัดให้มีมาตรการความมั่นคงปลอดภัยทางรังสีสำหรับวัสดุกัมมันตรังสีหรือกากกัมมันตรังสีในการขนส่งอย่างน้อย ดังต่อไปนี้ (๑) ผู้ส่งของต้องแจ้งล่วงหน้าไปยังผู้รับของเกี่ยวกับแผนการขนส่ง วิธีการขนส่ง
sectionNo: 45
content: และเวลาโดยประมาณที่หีบห่อหรือวัสดุจะถึงสถานที่จัดส่ง (๒) ผู้ส่งของและผู้รับขนส่งต้องจัดให้มีการตรวจสอบความถูกต้องตรงกันระหว่างของที่ขนส่งและเอกสารกำกับการขนส่งและเอกสารหรือข้อมูลอื่น ๆ (๓) ผู้รับขนส่งต้องควบคุมให้ผู้ปฏิบัติงานพกพาเอกสารที่สามารถใช้แสดงตัวตนตลอดเวลาที่ทำการขนส่ง (๔)
sectionNo: 45
content: ผู้รับขนส่งต้องจัดให้มีการอบรมด้านความมั่นคงปลอดภัย และมีเอกสารที่ระบุกระบวนการทางความมั่นคงปลอดภัยและวิธีการเผชิญเหตุความมั่นคงปลอดภัยแก่ผู้ปฏิบัติงาน (๕) ผู้รับขนส่งต้องจัดให้มีการใส่กุญแจ สายรัดตรึง หรือแถบปิดผนึก ในส่วนหรือบริเวณของยานพาหนะขนส่งที่บรรทุกหีบห่อ (๖) ในกรณีที่เป็นการขนส่งทางถนน
sectionNo: 45
content: ยานพาหนะขนส่งต้องมีหลังคาปิด (cab vehicle) แต่ในกรณีขนส่งหีบห่อที่บรรจุวัสดุกัมมันตรังสีที่มีน้ำหนักมากสามารถใช้รถบรรทุกแบบปิดด้านข้างหรือแบบพื้นเรียบโดยมีการคลุมปิดมิดชิดและมีสายรัดตรึง หากเป็นการขนส่งรูปแบบอื่น ให้เป็นไปตามที่มีกฎหมายกำหนดหรือตามที่เลขาธิการประกาศกำหนด (๗)
sectionNo: 45
content: ผู้รับขนส่งต้องตรวจสอบความเรียบร้อยของยานพาหนะขนส่ง ก่อนการขนส่งและหลังจากหยุดพักแต่ละครั้ง และไม่ทิ้งให้ยานพาหนะขนส่งอยู่ที่ใดที่หนึ่งโดยไม่มีผู้ดูแลนานเกินจำเป็น
sectionNo: 46
content: ข้อ ๔๖ การรักษาความมั่นคงปลอดภัยระดับขั้นสูง ผู้ส่งของและผู้รับขนส่งต้องจัดให้มีมาตรการความมั่นคงปลอดภัยทางรังสีสำหรับวัสดุกัมมันตรังสีหรือกากกัมมันตรังสีในการขนส่งอย่างน้อย ดังต่อไปนี้ (๑) มาตรการตามข้อ ๔๕ (๑) (๒) (๓) (๔) (๖) และ (๗) (๒)
sectionNo: 46
content: ผู้รับของซึ่งเป็นผู้รับใบอนุญาตหรือเป็นผู้มีไว้ในครอบครองหรือใช้วัสดุกัมมันตรังสีตามมาตรา ๒๐ ต้องยืนยันศักยภาพและความพร้อมในการรับหีบห่อตามระยะเวลาที่นัดหมาย และให้แจ้งแก่ผู้ส่งของเมื่อได้รับหีบห่อหรือไม่ได้รับหีบห่อตามระยะเวลาที่นัดหมาย (๓) ให้ผู้ส่งของ ผู้รับขนส่ง
sectionNo: 46
content: และผู้รับของซึ่งเป็นผู้รับใบอนุญาตหรือเป็นผู้มีไว้ในครอบครองหรือใช้วัสดุกัมมันตรังสีตามมาตรา ๒๐ ดำเนินการหรือจัดให้มีการตรวจสอบความน่าเชื่อถือของผู้ปฏิบัติงาน (๔) ผู้รับขนส่งต้องจัดให้มีการใส่กุญแจแบบความปลอดภัยสูง สายรัดตรึง และแถบปิดผนึก ในส่วนหรือบริเวณของยานพาหนะขนส่งที่บรรทุกหีบห่อ
sectionNo: 46
content: โดยอาจใช้การยึดติดหีบห่อกับฐานของยานพาหนะขนส่ง (๕) ในกรณีที่เป็นการขนส่งทางถนน ผู้รับขนส่งต้องมีพาหนะคุ้มกันอย่างน้อยหนึ่งคัน รวมทั้งจัดให้มีผู้ปฏิบัติงานหรือเจ้าหน้าที่ในพาหนะคุ้มกันเฝ้าระวังหีบห่อและยานพาหนะขนส่งตลอดเวลาที่ทำการขนส่ง
sectionNo: 47
content: ข้อ ๔๗ ก่อนการขนส่ง หากผู้รับขนส่งพบว่าจะไม่สามารถปฏิบัติตามแผนความมั่นคงปลอดภัยการขนส่งได้ ให้ผู้ส่งของรายงานปัญหาดังกล่าวและแผนการแก้ไขปัญหาต่อสำนักงาน ในกรณีที่พบปัญหาดังกล่าวระหว่างการขนส่ง ให้ผู้รับขนส่งแจ้งไปยังผู้ส่งของ และให้ผู้ส่งของรายงานการแก้ไขปัญหาดังกล่าวต่อสำนักงาน
sectionNo: 48
content: ข้อ ๔๘ ผู้ส่งของต้องเก็บสำเนาแผนความมั่นคงปลอดภัยการขนส่งอย่างน้อยห้าปีนับจากวันที่การขนส่งเสร็จสิ้นลง ในกรณีที่แผนดังกล่าวมีการแก้ไขเปลี่ยนแปลงไปจากเดิม ให้เก็บสำเนาแผนความมั่นคงปลอดภัยการขนส่งเดิมทุกฉบับไว้เพื่อประโยชน์ในการเปรียบเทียบกับแผนความมั่นคงปลอดภัยการขนส่งที่มีการแก้ไข
sectionNo: 3
content: ส่วนที่ ๓ การแจ้งเหตุและการรายงาน
sectionNo: 49
content: ข้อ ๔๙ ในกรณีดังต่อไปนี้ ผู้ส่งของหรือผู้รับขนส่งต้องแจ้งต่อสำนักงานโดยพลันทางโทรศัพท์หรือช่องทางอื่นตามที่เลขาธิการประกาศกำหนด และจัดทำรายงานเพื่อแจ้งเหตุดังกล่าวต่อสำนักงานภายในสิบวันนับจากวันที่เกิดเหตุดังกล่าว (๑) สูญเสียการครอบครองวัสดุกัมมันตรังสีหรือกากกัมมันตรังสี (๒)
sectionNo: 49
content: พบวัสดุกัมมันตรังสีหรือกากกัมมันตรังสีที่ไม่มีข้อมูลหรือไม่ทราบถึงที่มา (๓) เกิดเหตุหรือพบการกระทำที่น่าสงสัยว่ามีการพยายามโจรกรรม ก่อวินาศกรรม หรือเข้าถึงโดยไม่ได้รับอนุญาต ซึ่งวัสดุกัมมันตรังสีหรือกากกัมมันตรังสี (๔)
sectionNo: 49
content: เกิดเหตุหรือพบการกระทำที่น่าสงสัยว่ามีการพยายามเปลี่ยนเส้นทางการขนส่งวัสดุกัมมันตรังสีหรือกากกัมมันตรังสี (๕) พบความผิดปกติของหีบห่อหรือภาชนะบรรจุ ที่อาจกระทบกับความมั่นคงปลอดภัยทางรังสี (๖) เหตุอื่นตามที่เลขาธิการประกาศกำหนด
sectionNo: 3
content: หมวด ๓ ความมั่นคงปลอดภัยทางนิวเคลียร์ในการขนส่งวัสดุนิวเคลียร์ เชื้อเพลิงนิวเคลียร์ และเชื้อเพลิงนิวเคลียร์ใช้แล้ว
sectionNo: 50
content: ข้อ ๕๐ ในหมวดนี้ วัสดุนิวเคลียร์ เชื้อเพลิงนิวเคลียร์ และเชื้อเพลิงนิวเคลียร์ใช้แล้ว แบ่งเป็นวัสดุนิวเคลียร์ ๔ ประเภท ดังต่อไปนี้ (๑) วัสดุนิวเคลียร์ประเภทที่ ๑ (๒) วัสดุนิวเคลียร์ประเภทที่ ๒ (๓) วัสดุนิวเคลียร์ประเภทที่ ๓ (๔) วัสดุนิวเคลียร์ประเภทที่ ๔ การแบ่งประเภทวัสดุนิวเคลียร์
sectionNo: 50
content: เชื้อเพลิงนิวเคลียร์ และเชื้อเพลิงนิวเคลียร์ใช้แล้วตามวรรคหนึ่ง ให้เป็นไปตามกฎกระทรวงที่ออกตามมาตรา ๓๖ วรรคสอง
sectionNo: 1
content: ส่วนที่ ๑ วิธีป้องกันการเอาไปซึ่งวัสดุนิวเคลียร์โดยมิชอบในระหว่างการขนส่งวัสดุนิวเคลียร์ทุกประเภท
sectionNo: 51
content: ข้อ ๕๑ ผู้รับขนส่งต้องจัดให้มีการคุ้มครองทางกายภาพต่อการเอาไปซึ่งวัสดุนิวเคลียร์โดยมิชอบในระหว่างการขนส่งเท่าที่จะสามารถกระทำได้ โดยอย่างน้อยต้องมีมาตรการ ดังต่อไปนี้ (๑) การลดระยะเวลาที่วัสดุนิวเคลียร์อยู่ในระหว่างการขนส่งให้น้อยที่สุด (๒)
sectionNo: 51
content: การลดจำนวนครั้งและระยะเวลาขนถ่ายวัสดุนิวเคลียร์ให้น้อยที่สุด (๓) การปกป้องวัสดุนิวเคลียร์ในระหว่างการขนส่งตามประเภทของวัสดุนิวเคลียร์ (๔) การหลีกเลี่ยงการเคลื่อนย้ายที่สามารถคาดการณ์ล่วงหน้าได้ (๕) การตรวจสอบความน่าเชื่อถือของผู้ที่เกี่ยวข้องกับการขนส่ง (๖)
sectionNo: 51
content: การจำกัดบุคคลที่เข้าถึงข้อมูลการขนส่งวัสดุนิวเคลียร์ให้น้อยที่สุด (๗) การประเมินภัยคุกคาม และการใช้ระบบการขนส่งที่มีมาตรการคุ้มครองทางกายภาพตามการประเมินภัยคุกคาม (๘) การหลีกเลี่ยงเส้นทางขนส่งในพื้นที่ที่มีภัยธรรมชาติ การก่อความไม่สงบ หรือมีภัยคุกคาม (๙)
sectionNo: 51
content: การตรวจสอบยืนยันว่าหีบห่อหรือยานพาหนะขนส่งไม่ถูกทิ้งไว้โดยไม่มีผู้ดูแลนานเกินจำเป็น
sectionNo: 52
content: ข้อ ๕๒ ผู้รับขนส่งต้องจัดให้มีมาตรการที่เหมาะสมในการป้องกันความลับของข้อมูลการขนส่ง รวมถึงรายละเอียดของตารางเวลาและเส้นทางขนส่ง
sectionNo: 53
content: ข้อ ๕๓ หากยานพาหนะขนส่งหยุด ณ ที่ใดที่หนึ่งเป็นเวลานานโดยไม่อาจคาดหมายได้ ผู้รับขนส่งต้องจัดให้มีมาตรการคุ้มครองทางกายภาพที่เหมาะสมกับประเภทของวัสดุนิวเคลียร์ที่ขนส่งให้มากที่สุดเท่าที่เป็นไปได้และกระทำได้ การคุ้มครองทางกายภาพของวัสดุนิวเคลียร์ที่เก็บรักษาไว้เพื่อรอการขนส่งตามวรรคหนึ่ง
sectionNo: 53
content: ต้องเหมาะสมกับประเภทของวัสดุนิวเคลียร์ และเป็นไปตามวิธีการรักษาความมั่นคงปลอดภัยสำหรับวัสดุนิวเคลียร์ เชื้อเพลิงนิวเคลียร์ และเชื้อเพลิงนิวเคลียร์ใช้แล้ว ตามที่กำหนดไว้ในกฎกระทรวงว่าด้วยความมั่นคงปลอดภัยทางนิวเคลียร์ที่ออกตามมาตรา ๙๑ และมาตรา ๙๑/๑
sectionNo: 2
content: ส่วนที่ ๒ วิธีป้องกันการเอาไปซึ่งวัสดุนิวเคลียร์โดยมิชอบในระหว่างการขนส่งวัสดุนิวเคลียร์ประเภทที่๑ ประเภทที่ ๒ และประเภทที่ ๓ 
sectionNo: 54
content: ข้อ ๕๔ ข้อกำหนดในข้อ ๕๕ ถึงข้อ ๖๑ ให้ใช้บังคับเฉพาะกับวัสดุนิวเคลียร์ประเภทที่ ๑ วัสดุนิวเคลียร์ประเภทที่ ๒ และวัสดุนิวเคลียร์ประเภทที่ ๓
sectionNo: 55
content: ข้อ ๕๕ ผู้รับขนส่งต้องแจ้งให้ผู้รับของทราบล่วงหน้าถึงแผนการขนส่งเพื่อให้ผู้รับของจัดเตรียมวิธีป้องกันการเอาไปซึ่งวัสดุนิวเคลียร์โดยมิชอบ
sectionNo: 56
content: ข้อ ๕๖ ข้อตกลงระหว่างผู้ส่งของ ผู้รับของ และผู้รับขนส่ง ต้องกำหนดเกี่ยวกับการคุ้มครองทางกายภาพต่อการเอาไปซึ่งวัสดุนิวเคลียร์โดยมิชอบในระหว่างการขนส่ง และการถ่ายโอนความรับผิดชอบในการป้องกันการเอาไปซึ่งวัสดุนิวเคลียร์โดยมิชอบ
sectionNo: 57
content: ข้อ ๕๗ ในระหว่างการขนส่ง ผู้รับขนส่งต้องจัดให้หีบห่อที่บรรจุวัสดุนิวเคลียร์อยู่ในยานพาหนะขนส่ง ส่วนเก็บสินค้า หรือตู้สินค้าที่ปิดมิดชิดและใส่กุญแจไว้ สำหรับการขนส่งหีบห่อที่บรรจุวัสดุนิวเคลียร์ที่มีน้ำหนักรวมกันมากกว่า ๒,๐๐๐ กิโลกรัม และหีบห่อนั้นมีการใส่กุญแจหรือปิดผนึก
sectionNo: 57
content: ให้บรรทุกบนยานพาหนะขนส่งที่เปิดโล่งได้ หีบห่อที่บรรจุวัสดุนิวเคลียร์ต้องได้รับการผูกหรือตรึงไว้กับยานพาหนะขนส่งหรือตู้สินค้าและกระทำการอื่นใดตามสมควรเพื่อให้หีบห่อนั้นอยู่กับที่อย่างแน่นหนา
sectionNo: 58
content: ข้อ ๕๘ ยานพาหนะขนส่ง ห้องเก็บสินค้า หรือตู้สินค้าต้องใส่กุญแจและปิดผนึก เท่าที่จะกระทำได้ ผู้รับขนส่งต้องตรวจสอบความเรียบร้อยของวัสดุนิวเคลียร์ที่ถูกขนส่งทั้งก่อนที่จะดำเนินการขนส่งและระหว่างเปลี่ยนรูปแบบการขนส่ง เพื่อยืนยันว่า กุญแจหรือการปิดผนึกบนหีบห่อ ยานพาหนะขนส่ง ห้องเก็บสินค้า
sectionNo: 58
content: หรือตู้สินค้ายังคงอยู่ในสภาพที่เรียบร้อยสมบูรณ์
sectionNo: 59
content: ข้อ ๕๙ ผู้รับขนส่งต้องตรวจค้นยานพาหนะขนส่งอย่างละเอียดเพื่อมิให้หีบห่อหรือยานพาหนะขนส่งถูกดัดแปลงหรือถูกติดสิ่งใดเพิ่มเติม อันอาจก่อความเสียหายแก่ความมั่นคงปลอดภัยของการขนส่งได้
sectionNo: 60
content: ข้อ ๖๐ ผู้รับขนส่งต้องจัดให้มีเจ้าหน้าที่รักษาความปลอดภัยอย่างเพียงพอเพื่อรับมือกับเหตุที่ประเมินแล้วว่าเกี่ยวข้องกับการเอาไปซึ่งวัสดุนิวเคลียร์โดยมิชอบหรือการก่อวินาศกรรมตามประเภทของวัสดุนิวเคลียร์ที่ถูกขนส่ง ทั้งนี้
sectionNo: 60
content: มาตรการป้องกันการเอาไปซึ่งวัสดุนิวเคลียร์โดยมิชอบต้องรวมถึงเรื่องการสื่อสารจากยานพาหนะขนส่งให้สามารถร้องขอความช่วยเหลือได้
sectionNo: 61
content: ข้อ ๖๑ ให้ผู้รับของซึ่งเป็นผู้รับใบอนุญาตหรือเป็นผู้มีไว้ในครอบครองวัสดุนิวเคลียร์ตามมาตรา ๓๘ ตรวจสอบสภาพความเรียบร้อยของหีบห่อ การใส่กุญแจ และการปิดผนึก และต้องรับวัสดุนิวเคลียร์ทันทีที่มาถึง พร้อมทั้งแจ้งการมาถึงของวัสดุนิวเคลียร์ให้ผู้ส่งของทราบทันที
sectionNo: 61
content: ในกรณีที่วัสดุนิวเคลียร์มาไม่ถึงตามกำหนดเวลาที่คาดหมายไว้ ผู้รับของตามวรรคหนึ่งต้องรีบแจ้งให้ผู้ส่งของทราบ
sectionNo: 62
content: ข้อ ๖๒ ข้อกำหนดในข้อ ๖๓ ถึงข้อ ๗๒ ให้ใช้บังคับเฉพาะกับวัสดุนิวเคลียร์ประเภทที่ ๑ และวัสดุนิวเคลียร์ประเภทที่ ๒
sectionNo: 63
content: ข้อ ๖๓ ผู้รับขนส่งต้องจัดให้มีมาตรการป้องกันการเอาไปซึ่งวัสดุนิวเคลียร์โดยมิชอบ โดยในมาตรการดังกล่าวต้องกำหนดเกี่ยวกับการตรวจตราสินค้า ที่วางสินค้า หรือยานพาหนะขนส่งโดยเจ้าหน้าที่รักษาความปลอดภัยด้วย
sectionNo: 64
content: ข้อ ๖๔ ก่อนการส่งวัสดุนิวเคลียร์ ผู้รับของซึ่งเป็นผู้รับใบอนุญาตหรือเป็นผู้มีไว้ในครอบครองวัสดุนิวเคลียร์ตามมาตรา ๓๘ ต้องยืนยันว่าพร้อมที่จะรับวัสดุนิวเคลียร์นั้นตามวันเวลาที่กำหนด
sectionNo: 65
content: ข้อ ๖๕ ก่อนทำการขนส่ง ผู้รับขนส่งต้องยืนยันว่ามีความพร้อมในการดำเนินการตามแผนความมั่นคงปลอดภัยการขนส่งที่ได้แจ้งต่อเลขาธิการตามมาตรา ๙๘
sectionNo: 66
content: ข้อ ๖๖ ผู้รับขนส่งต้องจัดให้มีเจ้าหน้าที่รักษาความปลอดภัยซึ่งพกพาอาวุธเท่าที่กฎหมายอนุญาตตามระดับการประเมินภัยคุกคามที่สำนักงานกำหนด ในกรณีที่เจ้าหน้าที่รักษาความปลอดภัยตามวรรคหนึ่งไม่ได้พกพาอาวุธ ผู้รับขนส่งต้องจัดให้มีมาตรการเสริมทดแทนตามความเหมาะสม
sectionNo: 67
content: ข้อ ๖๗ มาตรการป้องกันการเอาไปซึ่งวัสดุนิวเคลียร์โดยมิชอบต้องสามารถหน่วงเวลาในยานพาหนะขนส่ง ตู้สินค้า หรือหีบห่อ เพื่อให้เจ้าหน้าที่รักษาความปลอดภัยหรือหน่วยกำลังตอบโต้มีเวลาเพียงพอในการเข้าปฏิบัติการอย่างเหมาะสม
sectionNo: 68
content: ข้อ ๖๘ ผู้รับขนส่งต้องจัดให้มีการตรวจค้นยานพาหนะขนส่งก่อนการถ่ายของขึ้นและก่อนการขนส่งวัสดุนิวเคลียร์ เมื่อการตรวจค้นตามวรรคหนึ่งเสร็จสิ้นลง ต้องนำยานพาหนะขนส่งไปจอดไว้ในพื้นที่รักษาความปลอดภัยหรือมีเจ้าหน้าที่รักษาความปลอดภัยเฝ้าตรวจตราทันที จนกว่าจะมีการขนส่ง
sectionNo: 69
content: ข้อ ๖๙ ผู้ส่งของ ผู้รับขนส่ง และผู้รับของซึ่งเป็นผู้รับใบอนุญาตหรือเป็นผู้มีไว้ในครอบครองวัสดุนิวเคลียร์ตามมาตรา ๓๘ ต้องจัดให้มีมาตรการรักษาความลับของข้อมูลที่เกี่ยวข้องกับการขนส่งที่รวมถึงวิธีการเปิดเผยข้อมูลแก่ผู้อื่นเฉพาะตามความจำเป็น
sectionNo: 70
content: ข้อ ๗๐ ผู้รับขนส่งต้องจัดให้มาตรการคุ้มครองทางกายภาพที่รวมถึงการสื่อสารระหว่างยานพาหนะขนส่ง เจ้าหน้าที่รักษาความปลอดภัยที่ติดตามไปพร้อมกับยานพาหนะขนส่ง หน่วยกำลังตอบโต้ และผู้รับขนส่งหรือผู้รับของ ตามความเหมาะสม
sectionNo: 71
content: ข้อ ๗๑ ผู้รับขนส่งต้องจัดให้มีหน่วยกำลังตอบโต้ซึ่งมีจำนวนเพียงพอต่อการจัดการกับการเอาไปซึ่งวัสดุนิวเคลียร์โดยมิชอบหรือการก่อวินาศกรรมที่ได้ประเมินไว้
sectionNo: 72
content: ข้อ ๗๒ ผู้รับขนส่งต้องจัดให้มีการขนส่งวัสดุนิวเคลียร์ตามวิธีการขนส่ง ดังต่อไปนี้ (๑) การขนส่งทางถนน ต้องอยู่ภายใต้เงื่อนไขการขนส่งเฉพาะ (๒) การขนส่งทางราง ต้องอยู่ภายใต้เงื่อนไขการขนส่งเฉพาะสำหรับตู้ขบวนนั้น และอยู่ในตู้ขบวนที่ปิดมิดชิดใส่กุญแจ (๓) การขนส่งทางน้ำ
sectionNo: 72
content: วัสดุนิวเคลียร์ต้องอยู่ในช่องเก็บสินค้าหรือตู้สินค้าที่มีความมั่นคงปลอดภัยโดยการใส่กุญแจและการปิดผนึก (๔) การขนส่งทางอากาศ ต้องใช้อากาศยานสำหรับขนส่งสินค้าเท่านั้น และวัสดุนิวเคลียร์ต้องอยู่ในช่องเก็บสินค้าหรือตู้สินค้าที่มีความมั่นคงปลอดภัยโดยการใส่กุญแจและการปิดผนึก
sectionNo: 72
content: เมื่อวัสดุนิวเคลียร์อยู่บนยานพาหนะขนส่งเพื่อรอการออกเดินทาง ผู้รับขนส่งต้องจัดให้มีขั้นตอนในการหน่วงเวลาผู้ร้ายอย่างเหมาะสม หรือมีมาตรการเสริมอื่น ๆ ตามระดับการประเมินภัยคุกคามหรือภัยคุกคามที่สำนักงานออกแบบรับมือไว้
sectionNo: 73
content: ข้อ ๗๓ ข้อกำหนดในข้อ ๗๔ ถึงข้อ ๘๒ ให้ใช้บังคับเฉพาะกับวัสดุนิวเคลียร์ประเภทที่ ๑
sectionNo: 74
content: ข้อ ๗๔ ผู้รับขนส่งต้องจัดเจ้าหน้าที่รักษาความปลอดภัยร่วมติดตามไปพร้อมกับการขนส่งเพื่อคุ้มครองวัสดุนิวเคลียร์ ทั้งก่อนและระหว่างการถ่ายของขึ้นและการถ่ายของลง และเพื่อตรวจสอบเส้นทางขนส่ง รวมถึงการเข้าตอบสนองเหตุ เจ้าหน้าที่รักษาความปลอดภัยต้องผ่านการฝึกและมีอุปกรณ์สิ่งจำเป็นครบครัน เพื่อตรวจตราหีบห่อ
sectionNo: 74
content: ตู้สินค้า หรือห้องสินค้าอย่างต่อเนื่องและมีประสิทธิภาพตลอดการขนส่ง โดยเฉพาะเมื่อยานพาหนะขนส่งหยุดอยู่กับที่ เจ้าหน้าที่รักษาความปลอดภัยต้องพกพาอาวุธเท่าที่กฎหมายอนุญาตไว้ หากเจ้าหน้าที่รักษาความปลอดภัยไม่ได้พกพาอาวุธ ผู้รับขนส่งต้องจัดให้มีมาตรการเสริมทดแทนตามความเหมาะสม เช่น
sectionNo: 74
content: การเสริมเครื่องกีดขวางเพื่อหน่วงเวลาให้กับโครงสร้างภายนอกของยานพาหนะขนส่ง หรือพื้นที่ภายในบริเวณที่เก็บสินค้า
sectionNo: 75
content: ข้อ ๗๕ เมื่อขนส่งหีบห่อที่มีน้ำหนักรวมกันมากกว่า ๒,๐๐๐ กิโลกรัม ที่มีการใส่กุญแจหรือปิดผนึกในยานพาหนะขนส่งที่เปิดโล่ง ผู้รับขนส่งต้องจัดให้มีมาตรการคุ้มครองทางกายภาพที่เข้มงวดขึ้นอย่างน้อย ดังต่อไปนี้ (๑) มีเจ้าหน้าที่รักษาความปลอดภัยเพิ่มเติม (๒)
sectionNo: 75
content: มีการผูกหรือตรึงหีบห่อไว้กับยานพาหนะขนส่งหรือตู้สินค้า และกระทำการตามสมควรเพื่อให้หีบห่อนั้นอยู่กับที่ พร้อมด้วยกลไกการใส่กุญแจหลายชั้นที่สามารถไขได้โดยกุญแจอย่างน้อยสองดอกที่แตกต่างกันและแต่ละดอกถูกยึดถือแยกจากกันไว้โดยผู้ปฏิบัติงานซึ่งผ่านการตรวจสอบรับรองแล้ว
sectionNo: 76
content: ข้อ ๗๖ ผู้รับขนส่งต้องจัดให้มีศูนย์ควบคุมการขนส่งเพื่อติดตามพิกัดและสถานะความปลอดภัยปัจจุบันของการขนส่งวัสดุนิวเคลียร์ และแจ้งสำนักงานเมื่อเกิดเหตุ และรักษาไว้ซึ่งการสื่อสารที่มีความปลอดภัยและต่อเนื่องระหว่างการขนส่งกับหน่วยกำลังตอบโต้
sectionNo: 76
content: ศูนย์ควบคุมการขนส่งต้องได้รับการปกป้องคุ้มครองให้ปฏิบัติภารกิจได้แม้มีภัยคุกคามในระหว่างการขนส่ง ในระหว่างการขนส่ง ศูนย์ควบคุมการขนส่งต้องมีเจ้าหน้าที่ซึ่งมีคุณสมบัติจากผู้รับขนส่งหรือผู้แทนหน่วยงานของรัฐที่ได้รับการตรวจสอบความน่าเชื่อถือจากสำนักงานแล้ว
sectionNo: 77
content: ข้อ ๗๗ ผู้รับขนส่งต้องจัดให้มีการใช้หลักการทำสำรอง (redundancy) หลักความหลากหลาย (diversity) และหลักความมั่นคงปลอดภัย กับระบบการสื่อสารระหว่างยานพาหนะขนส่ง ศูนย์ควบคุมการขนส่ง เจ้าหน้าที่รักษาความปลอดภัยบนยานพาหนะขนส่ง หน่วยกำลังตอบโต้ กับผู้ส่งของหรือผู้รับของ ตามความเหมาะสม
sectionNo: 78
content: ข้อ ๗๘ ผู้รับขนส่งต้องจัดให้เจ้าหน้าที่รักษาความปลอดภัยหรือผู้ปฏิบัติงานบนยานพาหนะขนส่งรายงานโดยสื่อสารกับศูนย์ควบคุมการขนส่งอย่างสม่ำเสมอ ไม่ว่าจะเป็นการมาถึงที่หมาย ที่พักหยุดข้ามคืน หรือที่ส่งมอบวัสดุนิวเคลียร์
sectionNo: 79
content: ข้อ ๗๙ สำหรับการขนส่งทางถนน ผู้รับขนส่งต้องจัดให้มียานพาหนะขนส่งที่ใช้เฉพาะกับการขนส่งนั้นเท่านั้น และยานพาหนะขนส่งต้องสามารถทนต่อการโจมตี รวมทั้งติดตั้งอุปกรณ์ที่สามารถทำให้ยานพาหนะขนส่งนั้นขับเคลื่อนไม่ได้
sectionNo: 79
content: ยานพาหนะขนส่งแต่ละคันต้องมีเจ้าหน้าที่รักษาความปลอดภัยหรือผู้ปฏิบัติงานประจำรถอีกหนึ่งคนนอกจากคนขับ ผู้รับขนส่งต้องจัดให้มียานพาหนะติดตามอย่างน้อยหนึ่งคันที่มีเจ้าหน้าที่รักษาความปลอดภัยเพื่อตรวจตราสิ่งที่ชี้วัดภัยคุกคามในเส้นทางขนส่ง และป้องกันยานพาหนะขนส่ง
sectionNo: 79
content: รวมทั้งเข้าปฏิบัติการอย่างเหมาะสมเมื่อเกิดเหตุ
sectionNo: 80
content: ข้อ ๘๐ สำหรับการขนส่งทางราง ผู้รับขนส่งต้องจัดให้เจ้าหน้าที่รักษาความปลอดภัยติดตามไปด้วย โดยอยู่ใกล้ขบวนรถไฟขนส่งเพื่อตรวจตราเส้นทางอย่างมีประสิทธิภาพ
sectionNo: 81
content: ข้อ ๘๑ สำหรับการขนส่งทางน้ำ ผู้รับขนส่งต้องจัดให้มีการขนส่งโดยเรือขนส่งที่ใช้เฉพาะกับการขนส่งเท่านั้น
sectionNo: 82
content: ข้อ ๘๒ สำหรับการขนส่งทางอากาศ ผู้รับขนส่งต้องจัดให้มีการขนส่งโดยอากาศยานขนส่งที่มีวัสดุนิวเคลียร์เป็นสินค้าเพียงอย่างเดียว
sectionNo: 3
content: ส่วนที่ ๓ การค้นหาและการนำกลับมาซึ่งวัสดุนิวเคลียร์ เชื้อเพลิงนิวเคลียร์ และเชื้อเพลิงนิวเคลียร์ใช้แล้ว ที่สูญหายหรือถูกลักไปในระหว่างการขนส่ง 
sectionNo: 83
content: ข้อ ๘๓ ผู้รับขนส่งต้องจัดให้มีการตรวจสอบระหว่างการขนส่งว่า หีบห่อที่บรรจุวัสดุนิวเคลียร์ถูกเอาไปหรือถูกเปิดออกหรือไม่ รวมทั้งการตรวจสอบขณะส่งมอบว่าหีบห่อที่บรรจุวัสดุนิวเคลียร์ยังอยู่ครบทุกชิ้นและไม่ได้ถูกเปิดออก
sectionNo: 84
content: ข้อ ๘๔ ผู้รับขนส่งต้องจัดให้มีมาตรการสำหรับกรณีที่หาหีบห่อไม่พบแต่ยังคงอยู่ในความควบคุมของผู้รับขนส่ง และเมื่อเกิดกรณีดังกล่าว ต้องดำเนินตามมาตรการนั้นได้ทันที
sectionNo: 85
content: ข้อ ๘๕ ผู้รับขนส่งต้องรายงานต่อสำนักงานและแจ้งผู้ส่งของทันที เมื่อพบว่าหีบห่อที่บรรจุวัสดุนิวเคลียร์สูญหายหรือถูกเปิดออก
sectionNo: 86
content: ข้อ ๘๖ ผู้ส่งของ ผู้รับขนส่ง และผู้รับของซึ่งเป็นผู้รับใบอนุญาตหรือผู้มีไว้ในครอบครองวัสดุนิวเคลียร์ตามมาตรา ๓๘ ต้องให้ความร่วมมือกับสำนักงานและหน่วยงานอื่นของรัฐในการค้นหาและการนำกลับมาซึ่งวัสดุนิวเคลียร์ รวมทั้งให้ความร่วมมือในการสอบสวนและดำเนินคดี
sectionNo: 4
content: ส่วนที่ ๔ การป้องกันการก่อวินาศกรรมในระหว่างการขนส่ง
sectionNo: 87
content: ข้อ ๘๗ ผู้ส่งของและผู้รับขนส่งต้องจัดให้มีมาตรการคุ้มครองทางกายภาพในการป้องกันการก่อวินาศกรรมระหว่างการขนส่ง โดยพิจารณาตามประเภทของวัสดุนิวเคลียร์ เพื่อใช้ในการกำหนดมาตรการคุ้มครองทางกายภาพที่รวมการป้องกันการเอาไปซึ่งวัสดุนิวเคลียร์
sectionNo: 87
content: โดยมิชอบในระหว่างการขนส่งและการป้องกันการก่อวินาศกรรมในระหว่างการขนส่ง
sectionNo: 88
content: ข้อ ๘๘ ผู้ส่งของและผู้รับขนส่งต้องพิจารณาถึงลักษณะเด่นด้านความปลอดภัยของหีบห่อ ตู้สินค้า และยานพาหนะขนส่งที่ใช้ในการขนส่ง ประกอบการตัดสินใจที่จะเพิ่มมาตรการคุ้มครองทางกายภาพในการป้องกันการก่อวินาศกรรมระหว่างการขนส่ง
sectionNo: 89
content: ข้อ ๘๙ หากภัยคุกคามที่มีอยู่หรืออาจเกิดขึ้นได้เป็นเหตุให้ต้องมีมาตรการคุ้มครองทางกายภาพเพิ่มเติมในการป้องกันการก่อวินาศกรรมระหว่างการขนส่ง ผู้ส่งของและผู้รับขนส่งต้องพิจารณาถึงการเลื่อนการส่ง การเปลี่ยนเส้นทางขนส่งเพื่อหลีกเลี่ยงภัยคุกคาม การเสริมความแข็งแรงทนทานของหีบห่อหรือยานพาหนะขนส่ง
sectionNo: 89
content: การตรวจตราเส้นทางขนส่งอย่างละเอียดเพื่อสังเกตสภาพแวดล้อมขณะนั้น หรือการเพิ่มจำนวนเจ้าหน้าที่รักษาความปลอดภัย
sectionNo: 5
content: ส่วนที่ ๕ การบรรเทาผลกระทบทางรังสีหลังมีการก่อวินาศกรรมในระหว่างการขนส่ง
sectionNo: 90
content: ข้อ ๙๐ ผู้รับขนส่งต้องจัดให้มีผู้ปฏิบัติงานที่พร้อมจะประสานงานกับเจ้าหน้าที่รักษาความปลอดภัย หน่วยกำลังตอบโต้ หรือหน่วยงานที่บังคับใช้กฎหมายตามที่ระบุในแผนความมั่นคงปลอดภัยการขนส่ง
sectionNo: 91
content: ข้อ ๙๑ ผู้รับขนส่งต้องจัดให้มีการแจ้งศูนย์ควบคุมการขนส่งหรือฝ่ายบริหารจัดการขนส่งของผู้ส่งของ เมื่อมีการกระทำหรือการพยายามกระทำการก่อวินาศกรรม
sectionNo: 92
content: ข้อ ๙๒ ผู้รับขนส่งต้องจัดให้ผู้ปฏิบัติงานแจ้งต่อสำนักงาน หน่วยกำลังตอบโต้ และหน่วยงานอื่นของรัฐที่เกี่ยวข้องโดยไม่ชักช้าถึงการกระทำหรือการพยายามกระทำการก่อวินาศกรรม
sectionNo: 93
content: ข้อ ๙๓ ผู้รับขนส่งต้องมีมาตรการคุ้มครองการขนส่งและลดผลกระทบจากการก่อวินาศกรรมทันทีที่การก่อวินาศกรรมเกิดขึ้น
content: ให้ไว้ ณ วันที่ ๑ พฤศจิกายน พ.ศ. ๒๕๖๗ ศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
sectionName: ตารางที่ 1
content: ตารางที่ ๑ ค่าพื้นฐานของนิวไคลด์กัมมันตรังสี   หมายเหตุ A1 หมายถึง ค่ากัมมันตภาพสูงสุดที่วัสดุกัมมันตรังสีรูปแบบพิเศษจะมีได้ เมื่อขนส่งโดยใช้หีบห่อแบบ A A2 หมายถึง ค่ากัมมันตภาพสูงสุดที่วัสดุประเภทอื่นที่ไม่ใช่วัสดุกัมมันตรังสีรูปแบบพิเศษจะมีได้ เมื่อขนส่งโดยใช้หีบห่อแบบ A เอ็ม (m) หมายถึง
sectionName: ตารางที่ 1
content: นิวไคลด์กัมมันตรังสีที่อยู่ในสถานะกึ่งเสถียร (ก) ค่า A1 หรือ A2 จะประกอบด้วยส่วนที่มาจากนิวไคลด์กัมมันตรังสีลูกที่มีค่าครึ่งชีวิตน้อยกว่า ๑๐ วันตามตาราง ดังต่อไปนี้ (ข) นิวไคลด์กัมมันตรังสีแม่และนิวไคลด์กัมมันตรังสีลูกที่อยู่ในสภาพสมดุล (secular equilibrium) ตามตาราง ดังต่อไปนี้ *ในกรณีของ
sectionName: ตารางที่ 1
content: Th-natural นิวไคลด์กัมมันตรังสีแม่ คือ Th-232 ในกรณีของ U-natural นิวไคลด์กัมมันตรังสีแม่ คือ U-238 (ค) ปริมาณอาจหาได้จากการวัดอัตราการสลายตัว หรือการวัดระดับรังสีในระยะทางที่กำหนดไว้จากแหล่งกำเนิด (ง) ค่าเหล่านี้ใช้ได้กับสารประกอบของยูเรเนียมซึ่งอยู่ในรูปแบบทางเคมีที่เป็น UF6, UO2F2 และ UO2(NO3)2
sectionName: ตารางที่ 1
content: ในสภาวะการขนส่งปกติธรรมดาและที่เกิดอุบัติเหตุเท่านั้น (จ) ค่าเหล่านี้ใช้ได้กับสารประกอบของยูเรเนียมซึ่งอยู่ในรูปแบบทางเคมีที่เป็น UO3, UF4, UCI4 และสารประกอบเฮกซะวาเลนซ์ในสภาวะการขนส่งปกติธรรมดาและที่เกิดอุบัติเหตุเท่านั้น (ฉ) ค่าเหล่านี้ใช้ได้กับสารประกอบทั้งหมดของยูเรเนียม
sectionName: ตารางที่ 1
content: นอกเหนือจากที่ระบุไว้ในข้อ (ง) และ (จ) เท่านั้น (ช) ค่าเหล่านี้ใช้ได้กับยูเรเนียมที่ไม่ผ่านการฉายรังสีเท่านั้น
sectionName: ตารางที่ 2
content: ตารางที่ ๒ ข้อกำหนดการใช้หีบห่อแบบ IP-1 หีบห่อแบบ IP-2 และหีบห่อแบบ IP-3 สำหรับวัสดุกัมมันตภาพจำเพาะต่ำและวัตถุที่มีการปนเปื้อนบนพื้นผิวในกลุ่ม SCO-I และ SCO-II ก ภายใต้บังคับข้อ ๗ วัสดุกัมมันภาพจำเพาะต่ำในกลุ่ม LSA-I และวัตถุที่มีการปนเปื้อนบนพื้นผิวในกลุ่ม SCO-I อาจได้รับการขนส่งโดยไม่บรรจุหีบห่อ
sectionName: ตารางที่ 3
content: ตารางที่ ๓ ประเภทหีบห่อ หีบห่อภายนอก และตู้สินค้า ก ถ้าดัชนีการขนส่งที่วัดได้ไม่เกิน ๐.๐๕ ค่าดังกล่าวอาจใช้ ๐ แทนได้ ข ให้ขนส่งภายใต้การขนส่งเฉพาะ (exclusive use) เว้นแต่ตู้สินค้า
sectionName: ตารางที่ 4
content: ตารางที่ ๔ ขีดจำกัดกัมมันตภาพบนยานพาหนะขนส่ง สำหรับวัสดุกัมมันตภาพจำเพาะต่ำ และวัตถุที่มีการปนเปื้อนบนพื้นผิวในหีบห่อแบบ IP-1 หีบห่อแบบ IP-2 และหีบห่อแบบ IP-3 หรือไม่บรรจุหีบห่อ ก สำหรับ SCO-III ดูข้อ ๒๑ (๑)
sectionName: ตารางที่ 5
content: ตารางที่ ๕ ขีดจำกัดดัชนีการขนส่ง สำหรับตู้สินค้าหรือยานพาหนะขนส่งที่ไม่อยู่ภายใต้การขนส่งเฉพาะ ก หีบห่อหรือหีบห่อภายนอกที่บรรทุกบนหรือในยานพาหนะขนส่งทางถนนหรือทางรางตามข้อ ๓๖ อาจได้รับการขนส่งทางเรือโดยมีเงื่อนไขว่า ต้องไม่มีการขนย้ายลงมาจากยานพาหนะขนส่งทางถนนหรือทางรางตลอดเวลาที่อยู่บนเรือ
sectionName: ตารางที่ 6
content: ตารางที่ ๖ ขีดจำกัดดัชนีความปลอดภัยภาวะวิกฤติสำหรับตู้สินค้าหรือยานพาหนะขนส่งที่บรรทุกวัสดุฟิสไซล์ ก หีบห่อหรือหีบห่อภายนอกที่บรรทุกบนหรือในยานพาหนะขนส่งทางถนนหรือทางรางตามข้อ ๓๖ อาจได้รับการขนส่งทางเรือโดยมีเงื่อนไขว่า ต้องไม่มีการขนย้ายลงมาจากยานพาหนะขนส่งทางถนนหรือทางรางตลอดเวลาที่อยู่บนเรือ
sectionName: ตารางที่ 6
content: ในกรณีนี้ ให้ใช้ขีดจำกัดภายใต้การขนส่งเฉพาะ ข ของที่ขนส่งต้องได้รับการจัดการและการเก็บรักษาเพื่อให้ผลรวมของดัชนีความปลอดภัยภาวะวิกฤติในกลุ่มใด ๆ ไม่เกิน ๕๐ และแต่ละกลุ่มต้องมีระยะห่างจากกันอย่างน้อย ๖ เมตร ค
sectionName: ตารางที่ 6
content: ของที่ขนส่งต้องได้รับการจัดการและการเก็บรักษาเพื่อให้ผลรวมของดัชนีความปลอดภัยภาวะวิกฤติในกลุ่มใด ๆ ไม่เกิน ๑๐๐ และแต่ละกลุ่มต้องมีระยะห่างจากกันอย่างน้อย ๖ เมตร สินค้าอื่นอาจอยู่ในช่องว่างระหว่างกลุ่มดังกล่าวได้ตามข้อ ๓๒ (๑)
sectionName: รูปที่ 1
content: รูปที่ ๑ สัญลักษณ์ทางรังสี มีสัดส่วนของวงกลมตรงกลางมีรัศมี X โดย X ต้องมีขนาดอย่างน้อย ๔ มิลลิเมตร และมีรายละเอียดดังรูป
sectionName: รูปที่ 2
content:   รูปที่ ๒ ป้ายสำหรับหีบห่อ หีบห่อภายนอก และตู้สินค้า ประเภท I-WHITE กำหนดให้ป้ายเป็นรูปสี่เหลี่ยมจัตุรัสวางทำมุม ๔๕ องศา กับแนวระนาบ พื้นป้ายเป็นสีขาว มีความยาวอย่างน้อยด้านละ ๑๐๐ มิลลิเมตร เส้นขอบมีความหนาอย่างน้อย ๒ มิลลิเมตร ห่างจากขอบป้าย ๕ มิลลิเมตร ขนานกับขอบป้ายทั้งสี่ด้าน
sectionName: รูปที่ 2
content: ภายในมีเส้นแบ่งครึ่ง ครึ่งบนระบุสัญลักษณ์ทางรังสีที่มีสัดส่วนของวงกลมตรงกลางมีรัศมีอย่างน้อย ๔ มิลลิเมตร ครึ่งล่างแบ่งออกเป็นสามบรรทัด บรรทัดที่หนึ่งระบุคำว่า “RADIOACTIVE” และสัญลักษณ์ขีดแสดง I บรรทัดที่สองระบุคำว่า “CONTENTS” โดยเว้นที่ว่างไว้เพื่อระบุชื่อวัสดุ บรรทัดที่สามระบุคำว่า “ACTIVITY”
sectionName: รูปที่ 2
content: โดยเว้นที่ว่างไว้เพื่อระบุค่ากัมมันตภาพ มุมล่างสุดของป้ายระบุหมายเลข “7” เส้นทุกเส้น สัญลักษณ์ทางรังสีและตัวอักษรทุกตัวเป็นสีดำ เว้นแต่สัญลักษณ์ขีดแสดง I เป็นสีแดง ทั้งนี้ สามารถเพิ่มขนาดของป้ายโดยให้มีสัดส่วนเดียวกันได้
sectionName: รูปที่ 3
content:   รูปที่ ๓ ป้ายสำหรับหีบห่อ หีบห่อภายนอก และตู้สินค้าประเภท II-YELLOW กำหนดให้ป้ายเป็นรูปสี่เหลี่ยมจัตุรัสวางทำมุม ๔๕ องศา กับแนวระนาบ มีความยาวอย่างน้อยด้านละ ๑๐๐ มิลลิเมตร เส้นขอบมีความหนาอย่างน้อย ๒ มิลลิเมตร ห่างจากขอบป้าย ๕ มิลลิเมตร ขนานกับขอบป้ายทั้งสี่ด้าน ภายในมีเส้นแบ่งครึ่ง
sectionName: รูปที่ 3
content: ครึ่งบนมีพื้นป้ายเป็นสีเหลืองระบุสัญลักษณ์ทางรังสีที่มีสัดส่วนของวงกลมตรงกลางมีรัศมีอย่างน้อย ๔ มิลลิเมตร ครึ่งล่างมีพื้นป้ายเป็นสีขาวแบ่งออกเป็นสามบรรทัด บรรทัดที่หนึ่งระบุคำว่า “RADIOACTIVE” และสัญลักษณ์ขีดแสดง II บรรทัดที่สองระบุคำว่า “CONTENTS” โดยเว้นที่ว่างไว้เพื่อระบุชื่อวัสดุ
sectionName: รูปที่ 3
content: บรรทัดที่สามระบุคำว่า “ACTIVITY” โดยเว้นที่ว่างไว้เพื่อระบุค่ากัมมันตภาพ ถัดจากบรรทัดที่สามมีกรอบสี่เหลี่ยมระบุคำว่า “TRANSPORT INDEX” โดยเว้นที่ว่างไว้เพื่อระบุดัชนีการขนส่ง มุมล่างสุดของป้ายระบุหมายเลข “7” เส้นทุกเส้น สัญลักษณ์ทางรังสีและตัวอักษรทุกตัวเป็นสีดำ เว้นแต่สัญลักษณ์ขีดแสดง II เป็นสีแดง
sectionName: รูปที่ 3
content: ทั้งนี้ สามารถเพิ่มขนาดของป้ายโดยให้มีสัดส่วนเดียวกันได้
sectionName: รูปที่ 4
content:  รูปที่ ๔ ป้ายสำหรับหีบห่อ หีบห่อภายนอก และตู้สินค้าประเภท III-YELLOW กำหนดให้ป้ายเป็นรูปสี่เหลี่ยมจัตุรัสวางทำมุม ๔๕ องศา กับแนวระนาบ มีความยาวอย่างน้อยด้านละ ๑๐๐ มิลลิเมตร เส้นขอบมีความหนาอย่างน้อย ๒ มิลลิเมตร ห่างจากขอบป้าย ๕ มิลลิเมตร ขนานกับขอบป้ายทั้งสี่ด้าน ภายในมีเส้นแบ่งครึ่ง
sectionName: รูปที่ 4
content: ครึ่งบนมีพื้นป้ายเป็นสีเหลืองระบุสัญลักษณ์ทางรังสีที่มีสัดส่วนของวงกลมตรงกลางมีรัศมีอย่างน้อย ๔ มิลลิเมตร ครึ่งล่างมีพื้นป้ายเป็นสีขาวแบ่งออกเป็นสามบรรทัด บรรทัดที่หนึ่งระบุคำว่า “RADIOACTIVE” และสัญลักษณ์ขีดแสดง III บรรทัดที่สองระบุคำว่า “CONTENTS” โดยเว้นที่ว่างไว้เพื่อระบุชื่อวัสดุ
sectionName: รูปที่ 4
content: บรรทัดที่สามระบุคำว่า “ACTIVITY” โดยเว้นที่ว่างไว้เพื่อระบุค่ากัมมันตภาพ ถัดจากบรรทัดที่สามมีกรอบสี่เหลี่ยมระบุคำว่า “TRANSPORT INDEX” โดยเว้นที่ว่างไว้เพื่อระบุดัชนีการขนส่ง มุมล่างสุดของป้ายระบุหมายเลข “7” เส้นทุกเส้น สัญลักษณ์ทางรังสีและตัวอักษรทุกตัวเป็นสีดำ เว้นแต่สัญลักษณ์ขีดแสดง III
sectionName: รูปที่ 4
content: เป็นสีแดง ทั้งนี้ สามารถเพิ่มขนาดของป้ายโดยให้มีสัดส่วนเดียวกันได้
sectionName: รูปที่ 5
content:   รูปที่ ๕ ป้ายสำหรับการขนส่งวัสดุฟิสไซล์ กำหนดให้ป้ายเป็นรูปสี่เหลี่ยมจัตุรัสวางทำมุม ๔๕ องศา กับแนวระนาบ พื้นป้ายเป็นสีขาว มีความยาวอย่างน้อยด้านละ ๑๐๐ มิลลิเมตร เส้นขอบมีความหนาอย่างน้อย ๒ มิลลิเมตร ห่างจากขอบป้าย ๕ มิลลิเมตร ขนานกับขอบป้ายทั้งสี่ด้าน ภายในมีเส้นแบ่งครึ่ง ครึ่งบนระบุคำว่า
sectionName: รูปที่ 5
content: “FISSILE” ครึ่งล่างมีกรอบสี่เหลี่ยมระบุคำว่า “CRITICALITY SAFETY INDEX” โดยเว้นที่ว่างไว้เพื่อระบุดัชนีความปลอดภัยภาวะวิกฤติ การขนส่ง มุมล่างสุดของป้ายระบุหมายเลข “7” เส้นทุกเส้นและตัวอักษรทุกตัวเป็นสีดำ ทั้งนี้ สามารถเพิ่มขนาดของป้ายโดยให้มีสัดส่วนเดียวกันได้
sectionName: รูปที่ 6
content:   รูปที่ ๖ ป้ายสำหรับติดที่ยานพาหนะขนส่งสำหรับขนส่งวัสดุ กำหนดให้ป้ายเป็นรูปสี่เหลี่ยมจัตุรัสวางทำมุม ๔๕ องศา กับแนวระนาบ มีความยาวอย่างน้อยด้านละ ๒๕๐ มิลลิเมตร เส้นขอบมีความหนาอย่างน้อย ๒ มิลลิเมตร ห่างจากขอบป้าย ๕ มิลลิเมตร ขนานกับขอบป้ายทั้งสี่ด้าน ภายในมีเส้นแบ่งครึ่ง
sectionName: รูปที่ 6
content: ครึ่งบนมีพื้นป้ายสีเหลืองระบุสัญลักษณ์ทางรังสีที่มีสัดส่วนของวงกลมตรงกลางมีรัศมีอย่างน้อย ๑๐ มิลลิเมตร ครึ่งล่างมีพื้นป้ายสีขาวระบุคำว่า “RADIOACTIVE” ซึ่งอาจใส่หมายเลขสหประชาชาติไว้แทนก็ได้ มุมล่างสุดของป้ายระบุหมายเลข “7” ที่ต้องมีความสูงอย่างน้อย ๒๕ มิลลิเมตร เส้นทุกเส้น
sectionName: รูปที่ 6
content: สัญลักษณ์ทางรังสีและตัวอักษรทุกตัวเป็นสีดำ ทั้งนี้ ในกรณียานพาหนะขนส่งที่มีพื้นที่ขนาดเล็กจนไม่สามารถติดป้ายนี้ได้ อาจลดความยาวของป้ายในแต่ละด้านลง ให้มีความยาว ๑๐๐ มิลลิเมตร โดยให้มีสัดส่วนเดียวกันก็ได้ และอาจเพิ่มขนาดของป้ายโดยให้มีสัดส่วนเดียวกันได้
sectionName: รูปที่ 7
content:   รูปที่ ๗ ป้ายแสดงหมายเลขสหประชาชาติ กำหนดให้ป้ายเป็นรูปสี่เหลี่ยมผืนผ้า มีความกว้างอย่างน้อย ๓๒๐ มิลลิเมตร ความยาวอย่างน้อย ๓๐๐ มิลลิเมตร มีเส้นขอบหนา ๑๐ มิลลิเมตร พื้นป้ายเป็นสีส้ม เส้นขอบและหมายเลขสหประชาชาติเป็นสีดำ โดยรูปดาวแต่ละดวงให้แทนที่ด้วยหมายเลขสหประชาชาติในแต่ละหลัก
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ และมาตรา ๘ (๒๐) และมาตรา ๙๙ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙
content: บัญญัติให้รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม โดยคำแนะนำของคณะกรรมการพลังงานนิวเคลียร์เพื่อสันติมีอำนาจออกกฎกระทรวงกำหนดหลักเกณฑ์ วิธีการ และเงื่อนไขเกี่ยวกับความปลอดภัยและความมั่นคงปลอดภัยทางนิวเคลียร์และรังสีเพื่อให้ผู้ครอบครองวัสดุกัมมันตรังสี วัสดุนิวเคลียร์
content: กากกัมมันตรังสี เชื้อเพลิงนิวเคลียร์ หรือเชื้อเพลิงนิวเคลียร์ใช้แล้วซึ่งประสงค์จะขนส่งวัสดุดังกล่าว และผู้รับขนส่งวัสดุดังกล่าวมีหน้าที่ต้องปฏิบัติตาม ประกอบกับสมควรกำหนดหน้าที่เกี่ยวกับความปลอดภัยและความมั่นคงปลอดภัยทางนิวเคลียร์และรังสีให้ผู้รับใบอนุญาต
content: ผู้มีไว้ในครอบครองหรือใช้วัสดุกัมมันตรังสีตามมาตรา ๒๐ หรือผู้มีไว้ในครอบครองวัสดุนิวเคลียร์ตามมาตรา ๓๘ ซึ่งเกี่ยวข้องกับการขนส่งต้องปฏิบัติตาม จึงจำเป็นต้องออกกฎกระทรวงนี้